open-index/open-wikipedia-markdown huggingface dataset:
ಚಕ್ರವ್ಯೂಹ

right|250px|thumb
**ಚಕ್ರವ್ಯೂಹ** ಅಥವಾ **ಪದ್ಮವ್ಯೂಹ**ವು ಹಿಂದೂ ಮಹಾಕಾವ್ಯ ಮಹಾಭಾರತದಲ್ಲಿ ನಿರೂಪಿಸಲ್ಪಟ್ಟ ಒಂದು ಸೇನಾ ರಚನೆ. ಮೇಲಿನಿಂದ ನೋಡಿದಾಗ ಚಕ್ರವ್ಯೂಹವು ಅರಳುತ್ತಿರುವ ಕಮಲ ಅಥವಾ ಚಕ್ರದಂತೆ ಕಾಣುವ ಬಹು ಹಂತದ ರಕ್ಷಣಾ ರಚನೆಯಾಗಿದೆ. ಪ್ರತಿ ಅಂತರವಲಯ ಸ್ಥಾನದಲ್ಲಿನ ಯೋಧರು ಹೋರಾಡಲು ಹೆಚ್ಚು ಕಠಿಣ ಸ್ಥಿತಿಯಲ್ಲಿರುತ್ತಾರೆ.
## ಸಂದರ್ಭ 
ಪದ್ಮವ್ಯೂಹವು ಬಹು-ಪದರದ ರಕ್ಷಣಾತ್ಮಕ ರಚನೆಯಾಗಿದ್ದು, ಮೇಲಿನಿಂದ ನೋಡಿದಾಗ ಅರಳುವ ಕಮಲ ಅಥವಾ ಚಕ್ರದಂತೆ ಕಾಣುತ್ತದೆ.  ಭೀಷ್ಮ ಪಿತಾಮಹನ ಪತನದ ನಂತರ ಕೌರವ ಸೈನ್ಯದ ಸೇನಾಧಿಪತಿಯಾದ ದ್ರೋಣಾಚಾರ್ಯರು ಕುರುಕ್ಷೇತ್ರ ಯುದ್ಧದಲ್ಲಿ ಈ ರಚನೆಯನ್ನು ಬಳಸಿದರು .
 while entering the Kaurava's chakravyūha]]

ಕೌರವರು ಮತ್ತು ಪಾಂಡವರು ವಿಭಿನ್ನ ವ್ಯೂಹಗಳನ್ನು (ಮಿಲಿಟರಿ ರಚನೆಗಳು) ಅಧ್ಯಯನ ಮಾಡಿದರು. ಮಹಾಭಾರತದಲ್ಲಿ ವಿವರಿಸಿದ ಯುದ್ಧದ ರೂಪದಲ್ಲಿ, ಎದುರಾಳಿ ಪಡೆಗಳ ಮೇಲೆ ಗರಿಷ್ಠ ಹಾನಿಯನ್ನುಂಟುಮಾಡುವ ಮತ್ತು ತಮ್ಮದೇ ಆದ ಕಡೆಯನ್ನು ರಕ್ಷಿಸಿಕೊಳ್ಳುವ ಸ್ಥಾನಗಳಲ್ಲಿ ಬಲವಾದ ಹೋರಾಟಗಾರರನ್ನು ಇರಿಸುವುದು ಮುಖ್ಯವಾಗಿತ್ತು. ಈ ಮಿಲಿಟರಿ ತಂತ್ರದ ಪ್ರಕಾರ, ಯುದ್ಧದ ಸಮಯದಲ್ಲಿ ಒಂದು ನಿರ್ದಿಷ್ಟ ಸ್ಥಿರ ವಸ್ತು ಅಥವಾ ಚಲಿಸುವ ವಸ್ತು ಅಥವಾ ವ್ಯಕ್ತಿಯನ್ನು ಸೆರೆಹಿಡಿಯಬಹುದು, ಸುತ್ತುವರಿಯಬಹುದು ಮತ್ತು ಸಂಪೂರ್ಣವಾಗಿ ರಕ್ಷಿಸಬಹುದು. ಇಬ್ಬರು ಸೈನಿಕರು ನಿಲ್ಲಿಸಿ ಒಟ್ಟಿಗೆ ನಿಲ್ಲುವುದರೊಂದಿಗೆ ರಚನೆಯು ಪ್ರಾರಂಭವಾಗುತ್ತದೆ. ಅಂತಹ ಇತರ ಸೈನಿಕರ ಗುಂಪುಗಳು ಮೂರು ಕೈಗಳ ದೂರದಲ್ಲಿ ನಿಂತು, ಕಮಾನನ್ನು ಪೂರ್ಣಗೊಳಿಸಲು ಏಳು ವೃತ್ತಗಳನ್ನು ರೂಪಿಸುತ್ತವೆ ಮತ್ತು ರಕ್ಷಿಸಬೇಕಾದವನನ್ನು ಅಥವಾ ವಸ್ತುವನ್ನು ಕೊನೆಯಲ್ಲಿ ಇರಿಸುತ್ತವೆ. ವೃತ್ತವನ್ನು ರೂಪಿಸಲು, ಸೇನಾಧಿಪತಿ ನುರಿತ ಸೈನಿಕರನ್ನು ಗುರುತಿಸುತ್ತಾನೆ. ನಿಯೋಜಿಸಬೇಕಾದ ಪಡೆಗಳ ಸಂಖ್ಯೆ ಮತ್ತು ವೃತ್ತದ ಗಾತ್ರವನ್ನು ಪ್ರತಿರೋಧದ ಪ್ರಕಾರ ಲೆಕ್ಕಹಾಕಲಾಗುತ್ತದೆ.

ಈ ವರ್ಣಚಿತ್ರವು ಅಭಿಮನ್ಯು ಕೌರವರ ವೃತ್ತವನ್ನು ಪ್ರವೇಶಿಸುವುದನ್ನು ತೋರಿಸುತ್ತದೆ.

ಚಕ್ರಬೇಹುವಿನೊಳಗೆ ಅಭಿಮನ್ಯುವಿನ ಪ್ರವೇಶವನ್ನು ಚಿತ್ರಿಸುವ ಶಾಸನ.

ಮಹಾಭಾರತದ ಫ್ರೆಂಚ್ ಅನುವಾದವಾದ ರಾಜಮಣದ ವರ್ಣಚಿತ್ರದಲ್ಲಿ ಚಕ್ರಬೇಹು.

## ಅಭಿಮನ್ಯು ಮತ್ತು ಚಕ್ರವ್ಯೂಹ 
ಮಹಾಭಾರತ ಕಥೆಯ ಪ್ರಕಾರ, ಚಕ್ರವ್ಯೂಹವನ್ನು ಹೇಗೆ ಪ್ರವೇಶಿಸುವುದು ಎಂಬುದರ ಜ್ಞಾನವು ಪಾಂಡವರ ಕಡೆಯ ಕೆಲವೇ ಯೋಧರಿಗೆ ಮಾತ್ರ ಸೀಮಿತವಾಗಿತ್ತು. ಅವರು ಅಭಿಮನ್ಯು , ಅರ್ಜುನ , ಕೃಷ್ಣ ಮತ್ತು ಪ್ರದ್ಯುಮ್ನ . ಕೌರವರು ಯುದ್ಧಭೂಮಿಯಲ್ಲಿ ಅದನ್ನು ಬಳಸಿದಾಗ, ಅಭಿಮನ್ಯು ಮಾತ್ರ ಯುದ್ಧರಂಗದಲ್ಲಿ ಇದ್ದನು. ಅಭಿಮನ್ಯು ತನ್ನ ತಾಯಿಯ ಗರ್ಭದಲ್ಲಿದ್ದಾಗ ಚಕ್ರವ್ಯೂಹವಿನ ಬಗ್ಗೆ ಕಲಿತನೆಂದು ಮಹಾಭಾರತವು ಉಲ್ಲೇಖಿಸುತ್ತದೆ ಆದರೆ ತಂತ್ರವನ್ನು ವಿವರಿಸುವಾಗ, ಅಭಿಮನ್ಯುವಿನ ತಾಯಿ ನಿದ್ರೆಗೆ ಜಾರಿದಳು ಮತ್ತು ರಚನೆಯನ್ನು ಹೇಗೆ ತೊಡೆದುಹಾಕಬೇಕೆಂದು ಕೇಳಲು ಸಾಧ್ಯವಾಗಲಿಲ್ಲ. ಅಭಿಮನ್ಯು ರಚನೆಯ ಆರನೇ ಹಂತವನ್ನು ಪ್ರವೇಶಿಸಿದ ನಂತರ, ಕೌರವರ ಎಲ್ಲಾ ಯೋಧರು ಒಮ್ಮೆಲೇ ಅವನ ಮೇಲೆ ದಾಳಿ ಮಾಡಿದರು, ಇದು ಯುದ್ಧದ ನೀತಿವಂತ ನಿಯಮಗಳಿಗೆ ವಿರುದ್ಧವಾಗಿತ್ತು. ನಿಧಾನವಾಗಿ ದಣಿದಿದ್ದ ಅಭಿಮನ್ಯು ಅಂತಿಮವಾಗಿ ಕೊಲ್ಲಲ್ಪಟ್ಟನು. 

## ಉಲ್ಲೇಖಗಳು 
ವರ್ಗ:ಮಹಾಭಾರತ
ಕೊ. ಚನ್ನಬಸಪ್ಪ

**ಕೋ. ಚೆನ್ನಬಸಪ್ಪ**ನವರು (೧೯೨೨ ಫೆಬ್ರುವರಿ ೨೧ರಂದು - ೨೩ ಫೆಬ್ರುವರಿ ೨೦೧೯ ) ಕನ್ನಡದ ಸಾಹಿತಿಯಾಗಿದ್ದರು.ಇವರು ಬಳ್ಳಾರಿ ಜಿಲ್ಲೆಯ   ಕೂಡ್ಲಿಗಿ ತಾಲೂಕಿನ ಕಾನಾಮಡುಗು  ಸಮೀಪದ ಆಲೂರು ಗ್ರಾಮದಲ್ಲಿ ಜನಿಸಿದರು. ತಾಯಿ ಬಸಮ್ಮ ; ತಂದೆ ಕೋಣನ ವೀರಣ್ಣ.

## ಜೀವನ
ನಿವೃತ್ತ ನ್ಯಾಯಾಧಿಶರಾದ ಕೋ. ಚೆನ್ನಬಸಪ್ಪನವರು ಹುಟ್ಟಿದ್ದು ಬಳ್ಳಾರಿ ಜಿಲ್ಲೆಯ ಕೂಡ್ಲಿಗಿ ತಾಲೂಕಿನ  ಕಾನಾಮಡುಗು  ಸಮೀಪದ ಆಲೂರಿನಲ್ಲಿ. ತಂದೆ ವೀರಣ್ಣ. ತಾಯಿ ಬಸಮ್ಮ. ಕಾನಮಡುಗು ಹಳ್ಳಿಯಲ್ಲಿ  ಪ್ರೈಮರಿ ಮತ್ತು ಮಾಧ್ಯಮಿಕ ವಿದ್ಯಾಭ್ಯಾಸ. ನಂತರ ಪ್ರೌಢಶಾಲೆಗೆ ಬಳ್ಳಾರಿ, ನಂತರ ಕಾಲೇಜು ವಿದ್ಯಾಭ್ಯಾಸ ಅನಂತಪುರದಲ್ಲಿ ನಡೆಯಿತು. ಆಗ ದೇಶಕ್ಕೆ ಹಬ್ಬಿದ್ದ  ಸ್ವಾತಂತ್ರ್ಯದ ಬಿಸಿ. ಕ್ವಿಟ್ ಇಂಡಿಯಾ ಚಳವಳಿಯಲ್ಲಿ  ವಿದ್ಯಾರ್ಥಿ ಮುಖಂಡರಾಗಿ ಭಾಗಿಯಾಗಿ ಬಂಧನ, ಸೆರೆಮನೆವಾಸ ಅನುಭವಿಸಿದರು. ಬಿಡುಗಡೆಯ ನಂತರ ಬಿ.ಎ. ಪದವಿ, ಬೆಳಗಾವಿ ಕಾಲೇಜಿನಿಂದ ಲಾ ಪದವಿ. ಚರಿತ್ರೆ ಮತ್ತು ರಾಜ್ಯಶಾಸ್ತ್ರದಲ್ಲಿ ಎಂ.ಎ. ಪದವಿ ಕೂಡ ಪಡೆದರು.

೧೯೪೬ರಲ್ಲಿ ಮುಂಬಯಿ ಹೈಕೋರ್ಟಿನಲ್ಲಿ ವಕೀಲರಾಗಿ ನೋಂದಣಿಗೊಂಡು, ಬಳ್ಳಾರಿ ಡಿಸ್ಟ್ರಿಕ್ಟ್ ಕೋರ್ಟಿನಲ್ಲಿ ವಕೀಲಿ ವೃತ್ತಿ ಆರಂಭ. ೧೯೬೫ರಲ್ಲಿ ಡಿಸ್ಟ್ರಿಕ್ಟ್ ಸೆಷನ್ ಜಡ್ಜ್ ಆಗಿ ನೇಮಕವಾದರು. ನಿವೃತ್ತಿಯ ನಂತರ ಪುನಃ ಕರ್ನಾಟಕ ಹೈಕೋರ್ಟಿನಲ್ಲಿ  ವಕೀಲಿ ವೃತ್ತಿ. ಹಲವಾರು ಕಾರ್ಮಿಕ ಸಂಘಗಳ, ಭ್ರಷ್ಟಾಚಾರ ನಿರ್ಮೂಲನಾ ಸಮಿತಿಯ ಅಧ್ಯಕ್ಷರ ಜವಾಬ್ದಾರಿ ನಿರ್ವಹಿಸಿದರು.

೧೯೭೧ರ ಸುಮಾರಿನಲ್ಲಿ ಅರವಿಂದಾಶ್ರಮದ ಒಡನಾಟ ಇರಿಸಿಕೊಂಡಿದ್ದರು. ಕರ್ನಾಟಕ ವಿಭಾಗದ ಅರವಿಂದಾಶ್ರಮ ಪ್ರಾರಂಭ ಮಾಡಿದರು. ಅಮೆರಿಕದಲ್ಲಿ ನಡೆದ ವೀರಶೈವ ವಾರ್ಷಿಕ ಅವೇಶನ, ಅರವಿಂದಾಶ್ರಮದ ಕಾರ‍್ಯಕ್ರಮಗಳಲ್ಲಿ ಪ್ರಮುಖ ಪಾತ್ರ.
ಸಾಹಿತ್ಯದ ಗೀಳು ಹಚ್ಚಿಕೊಂಡ ಇವರು ನಾಡಿನ ಪ್ರಮುಖ ಪತ್ರಿಕೆಗಳಿಗೆಲ್ಲಾ ಬರೆದ ಅಪಾರ ಬರಹ. ಕನ್ನಡಪ್ರಭ ಪತ್ರಿಕೆಯಲ್ಲಿ ನ್ಯಾಯಾಧಿಶರ ನೆನಪುಗಳು ಮತ್ತು ಪ್ರಜಾಮತ ವಾರಪತ್ರಿಕೆಯಲ್ಲಿ ನ್ಯಾಯಾಲಯದಲ್ಲಿ  ಸತ್ಯ ಕಥೆಗಳು ಪ್ರಕಟಿತ.
ಪ್ರಕಟಿತ ಕೃತಿಗಳೇ ಸುಮಾರು ೮೦ಕ್ಕೂ ಹೆಚ್ಚು. ಸ್ವಾತಂತ್ರ್ಯ ಮಹೋತ್ಸವ, ಪ್ರಾಣಪಕ್ಷಿ, ಜೀವತೀರ್ಥ ಮೊದಲಾದ ೫ ಕವನ ಸಂಕಲನಗಳು. ಗಡಿಪಾರು, ನಮ್ಮೂರ ದೀಪ, ಗಾಯಕನಿಲ್ಲದ ಸಂಗೀತ ಮುಂತಾದ ೬ ಕಥಾ ಸಂಕಲನಗಳು. ಹಿಂದಿರುಗಿ ಬರಲಿಲ್ಲ, ನೊಗದ ನೇಣು, ರಕ್ತತರ್ಪಣ, ಬೇಡಿ ಕಳಚಿತು-ದೇಶ ಒಡೆಯಿತು ಮೊದಲಾದ ೯ ಕಾದಂಬರಿಗಳು. ಶ್ರೀ ಅರವಿಂದರು, ಶ್ರೀ ಮಾತಾಜಿ, ಶ್ರೀ ಮೃತ್ಯುಂಜಯಸ್ವಾಮಿಗಳು ಮೊದಲಾದ ೮ ಜೀವನಚರಿತ್ರೆಗಳು. ಶ್ರೀ ರಾಮಾಯಣ ದರ್ಶನಂ ಮಹಾಕಾವ್ಯ ಸಮೀಕ್ಷೆ, ದೃಢಪ್ರತಿಜ್ಞೆ, ಕುವೆಂಪು ವೈಚಾರಿಕತೆ ಮೊದಲಾದ ವಿಮರ್ಶಾ ಗ್ರಂಥಗಳು. ರಕ್ಷಾಶತಕಂ, ಶ್ರೀ ಕುವೆಂಪು ಭಾಷಣಗಳು, ಬಿನ್ನವತ್ತಳೆಗಳು ಸಂಪಾದಿತ ಕೃತಿಗಳು.

## ವೃತ್ತಿ
ನ್ಯಾಯವಾದಿಗಳಾಗಿ  ವೃತ್ತಿ ಪ್ರಾರಂಭಿಸಿದ ಚನ್ನಬಸಪ್ಪನವರು ನ್ಯಾಯಮೂರ್ತಿಗಳಾಗಿ ನಿವೃತ್ತರಾದರು.

## ಕೃತಿಗಳು
* ಖಜಾನೆ
* ಶ್ರೀ ರಾಮಾಯಣ ದರ್ಶನಂ ಮಹಾಕಾವ್ಯ ಸಮೀಕ್ಷೆ
* ರಕ್ತತರ್ಪಣ
* ಹಿಂದಿರುಗಿ ಬರಲಿಲ್ಲ
* ನ್ಯಾಯಾಲಯದ ಸತ್ಯಕಥೆಗಳು
* ಪ್ರಾಣಪಕ್ಷಿ
* ಹೃದಯ ನೈವೇದ್ಯ
* ದಿವಾನ್ ಬಹಾದ್ದೂರ್
* ಶ್ರೀ ಮೃತ್ಯುಂಜಯ ಸ್ವಾಮಿಗಳು
* ಶ್ರೀ ಅರವಿಂದರು
* ಶ್ರೀ ಅರವಿಂದರು ಮತ್ತು ಅವರ ಆಶ್ರಮ
* ಶ್ರೀ ರಾಮಕೃಷ್ಣ ಲೀಲಾ ನಾಟಕ
* ರಾಮಕೃಷ್ಣರ ದೃಷ್ಟಾಂತ ಕಥೆಗಳು
* ಬೆಳಕಿನೆಡೆಗೆ
* ನಮಗೆ ಬೇಕಾದ ಸಾಹಿತ್ಯ
* ನನ್ನ ಮನಸ್ಸು
* ನನ್ನ ನಂಬುಗೆ
* ಆ ಮುಖ ಈ ಮುಖ
* ಈ ರಾಜ್ಯದೊಡೆಯ ರೈತ
## ಕಥಾ ಸಂಕಲನಗಳು
* ಗಡಿಪಾರು
* ನಮ್ಮೂರ ದೀಪ
* ಗಾಯಕನಿಲ್ಲದ ಸಂಗೀತ

## ಕವನ ಸಂಕಲನಗಳು
* ಸ್ವಾತಂತ್ರ್ಯ ಮಹೋತ್ಸವ
* ಪ್ರಾಣಪಕ್ಷಿ
* ಜೀವತೀರ್ಥ

## ಪ್ರಶಸ್ತಿ
* “ಖಜಾನೆ”ಗೆ  ಭಾರತ ಸರಕಾರದ ನೂತನ ಅಕ್ಷರಸ್ಥರ ಸಾಹಿತ್ಯಸ್ಪರ್ಧೆಯಲ್ಲಿ ಬಹುಮಾನ ದೊರಕಿದೆ
* “ಶ್ರೀ ರಾಮಾಯಣ ದರ್ಶನಂ ಮಹಾಕಾವ್ಯ ಸಮೀಕ್ಷೆ”ಗೆ ಕುವೆಂಪು ವಿದ್ಯಾವರ್ಧಕ ಟ್ರಸ್ಟಿನ ಪುರಸ್ಕಾರ ಲಭಿಸಿದೆ.
* ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ 
* ಉಗ್ರಾಣ ಪ್ರಶಸ್ತಿ
* ಸ.ಸ.ಮಾಳವಾಡ ಪ್ರಶಸ್ತಿ
* ಚಿಂತನಶ್ರೀ ಪ್ರಶಸ್ತಿ
* ಸಂ.ಶಿ. ಭೂಸನೂರ ಮಠ ಪ್ರಶಸ್ತಿ
* ಕನ್ನಡಶ್ರೀ ಪ್ರಶಸ್ತಿ
* ವಿಶ್ವಮಾನವ ಪ್ರಶಸ್ತಿ ಮುಂತಾದವು
## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಕೊ.ಚನ್ನಬಸಪ್ಪ
ಪ್ರೇಮಪರ್ವ (ಚಲನಚಿತ್ರ)

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಮುತ್ತೈದೆ ಭಾಗ್ಯ

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ವಿಕ್ರಾಂತ ಕರ್ನಾಟಕ (ಸುದ್ದಿಪತ್ರಿಕೆ)

ವಿಕ್ರಾಂತ ಕರ್ನಾಟಕ ಕನ್ನಡ ಸುದ್ದಿ ಆದಾರಿತ ಅಂತರಜಾಲ ತಾಣ, ಪತ್ರಿಕೆ. ಇದರಲ್ಲಿ ಇತ್ತೀಚಿಗಿನ ಸುದ್ದಿಗಳು, ಕವನಗಳು, ಕತೆಗಳು, ಹಾಸ್ಯದ ತುಣುಕುಗಳು, ಅನಿವಾಸಿ ಕನ್ನಡಿಗರ ಬರಹಗಳು, ಸಿನಿಮಾ ಆಧಾರಿತ ಸುದ್ದಿಗಳು, ಕೃಷಿ ಆಧಾರಿತ ಸುದ್ದಿಗಳು, ಪಾಕಶಾಲೆ, ಪುಸ್ತಕದ ಪುಟಗಳು, ಸಾಹಿತ್ಯಾಧಾರಿತ ಸುದ್ದಿಗಳು ಹಾಗು ಚಿತ್ರ ಮಾಲಿಕೆಗಳು ಲಭ್ಯವಿದೆ.

## ಹೊರಗಿನ ಸಂಪರ್ಕಗಳು
* ಆನ್ಲೈನ್ ಆವೃತ್ತಿ 

ವರ್ಗ:ಕನ್ನಡ ಪತ್ರಿಕೆಗಳು
ಭಕ್ತ ಪ್ರಹ್ಲಾದ (ಚಲನಚಿತ್ರ)

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ವರ್ಗ:ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು***ಭಕ್ತ ಪ್ರಹ್ಲಾದ***  1983 ರಲ್ಲಿ ಬಿಡುಗಡೆಯಾದ ಭಾರತೀಯ, ಕನ್ನಡ ಭಾಷೆಯ ಹಿಂದೂ ಪೌರಾಣಿಕ ಚಿತ್ರವಾಗಿದ್ದುಪ್ರಹಲಾದನಕಥೆಯನ್ನು ಆಧರಿಸಿದೆhttps://www.ottplay.com/news/premaloka-to-bhakta-prahlada-kannada-classic-to-watch-on-namma-flix/c8afda63de736. ಈ ಚಿತ್ರದಲ್ಲಿ ರಾಜ್‌ಕುಮಾರ್,ಸರಿತಾ,ಪುನೀತ್ ರಾಜ್‌ಕುಮಾರ್ ಮತ್ತು ಅನಂತ್ ನಾಗ್ಟಿ.ಜಿ.ಲಿಂಗಪ್ಪ ಸಂಯೋಜಿಸಿದ್ದಾರೆ. ಧ್ವನಿ ರೆಕಾರ್ಡಿಂಗ್ ಮತ್ತು ಛಾಯಾಗ್ರಹಣ ವಿಭಾಗಗಳಲ್ಲಿ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳನ್ನು ಗೆದ್ದಿದೆ. 

*೧೯೪೨ ರ ಚಲನಚಿತ್ರ ಭಕ್ತ ಪ್ರಹ್ಲಾದ* , ೧೯೫೮ ರ ಚಲನಚಿತ್ರ *ಭಕ್ತ ಪ್ರಹ್ಲಾದ* ಮತ್ತು ೧೯೬೦ ರ ಚಲನಚಿತ್ರ *ದಶಾವತಾರ* ನಂತರ ಪ್ರಹ್ಲಾದನ ಬಗ್ಗೆ ಇದು ನಾಲ್ಕನೇ ಕನ್ನಡ ಚಿತ್ರವಾಗಿತ್ತು . ನಾಲ್ಕು ಚಿತ್ರಗಳಲ್ಲಿ, ಕಪ್ಪು ಬಿಳುಪಿನಲ್ಲಿ ಚಿತ್ರೀಕರಿಸದ ಏಕೈಕ ಚಿತ್ರ ಇದಾಗಿತ್ತು . ಈ ಚಿತ್ರವನ್ನು ತೆಲುಗಿನಲ್ಲಿ *ನರಸಿಂಹಾವತಾರ* ಎಂದು ಡಬ್ ಮಾಡಲಾಯಿತು
ಫಣಿಯಮ್ಮ (ಚಲನಚಿತ್ರ)

**ಫಣಿಯಮ್ಮ** ೧೯೮೩ರಲ್ಲಿ ಬಿಡುಗಡೆಯಾದ, ಕಾದಂಬರಿ ಆಧಾರಿತ ಚಲನಚಿತ್ರ. ಈ ಚಿತ್ರವನ್ನು ಪ್ರೇಮ ಕಾರಂತ ಅವರು ನಿರ್ದೇಶನ ಮಾಡಿದ್ದರು. ಈ ಚಿತ್ರದ ಮುಖ್ಯ ಭೂಮಿಕೆಯಲ್ಲಿ ಎಲ್.ವಿ.ಶಾರದಾ, ಅರ್ಚನಾರಾವ್, ಪ್ರತಿಭಾ ಕಾಸರವಳ್ಳಿ ಅವರು ನಟಿಸಿದ್ದಾರೆ. ಈ ಚಿತ್ರದ ಸಂಗೀತ ಸಂಯೋಜಕರು ಬಿ ವಿ ಕಾರಂತ. ಈ ಚಿತ್ರದ ಛಾಯಾಗ್ರಹಕರು ಮಧು ಅಂಬಟ್. ಈ ಚಿತ್ರವು ೧೯೮೩ರಲ್ಲಿ ಬಿಡುಗಡೆಯಾಯಿತು. ಈ ಚಿತ್ರವು ಎಂ.ಕೆ.ಇಂದಿರಾ ಅವರ ಇದೇ ಹೆಸರಿನ ಕಾದಂಬರಿ ಆಧಾರಿತ ಚಿತ್ರ.

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಇಬ್ಬನಿ ಕರಗಿತು (ಚಲನಚಿತ್ರ)

ಈ ಚಿತ್ರವನ್ನು ಕೆ.ವಿ.ಜಯರಾಮ್ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಮೋಹನ್.ಈ ಚಿತ್ರದಲ್ಲಿ ಬರುವ ಪಾತ್ರಗಳು 	ಅನಂತನಾಗ್ ಲಕ್ಷ್ಮಿ ಲೋಕೇಶ್, ಸುಂದರ ಕೃಷ್ಣ ಅರಸ್,ಮುಸುರಿ ಕೃಷ್ಣಮೂರ್ತಿ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ರಾಜನ್-ನಾಗೇಂದ್ರ.ಈ ಚಿತ್ರದ ಛಾಯಾಗ್ರಹಕರು *ಚಿಟ್ಟಿಬಾಬು*.ಈ ಚಿತ್ರದ ಹಿನ್ನಲೆ ಗಾಯಕರು *ಎಸ್.ಪಿ.ಬಾಲಸುಬ್ರಹ್ಮಣ್ಯಂ,ಎಸ್.ಜಾನಕಿ*. ಈ ಚಿತ್ರವು ೧೯೮೩ ರಲ್ಲಿ ಬಿಡುಗಡೆಯಾಯಿತು.

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ಆನಂದ ಭೈರವಿ (ಚಲನಚಿತ್ರ)

ಈ ಚಿತ್ರವನ್ನು ಜಂದ್ಯಾಲ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ದ್ವಾರಕೀಶ್. ಈ ಚಿತ್ರದಲ್ಲಿ ಬರುವ ಪಾತ್ರಗಳು ಗಿರೀಶ್ ಕಾರ್ನಾಡ್, ಕಾಂಚನ, ಮಾಳವಿಕ, ರಾಜೇಶ್, ಮಹಾಲಕ್ಷ್ಮಿ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ರಮೇಶ್ ನಾಯ್ಡು.ಈ ಚಿತ್ರದ ಛಾಯಾಗ್ರಹಕರು  ಎಸ್.ಗೋಪಾಲ್ ರೆಡ್ಡಿ. ಈ ಚಿತ್ರದ ಹಿನ್ನಲೆ ಗಾಯಕರು ಎಸ್.ಪಿ.ಬಾಲಸುಬ್ರಹ್ಮಣ್ಯಂ,ವಾಣಿಜಯರಾಮ್,ಎಸ್.ಪಿ.ಶೈಲಜಾ,ಪೂರ್ಣಚಂದ್ರ.ಈ ಚಿತ್ರವು ೧೯೮೩ರಲ್ಲಿ ಬಿಡುಗಡೆಯಾಯಿತು

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ಕರುಣೆ ಇಲ್ಲದ ಕಾನೂನು (ಚಲನಚಿತ್ರ)

**ಕರುಣೆ ಇಲ್ಲದ ಕಾನೂನು**, **ಕೆ.ಎಸ್.ಎಲ್.ಸ್ವಾಮಿ** ನಿರ್ದೇಶನ ಮತ್ತು **ಗಿರಿಜಾ** ನಿರ್ಮಾಪಣ ಮಾಡಿರುವ **೧೯೮೩**ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ *ಶಂಕರ್ ಗಣೇಶ್* ಸಂಗೀತ ನಿರ್ದೇಶನ ಮಾಡಿದ್ದಾರೆ. *ಪ್ರಭಾಕರ್* ಮತ್ತು *ಶ್ರೀಪ್ರಿಯ* ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
## ಪಾತ್ರವರ್ಗ
*ನಾಯಕ(ರು) =  ಪ್ರಭಾಕರ್
*ನಾಯಕಿ(ಯರು) = ಶ್ರೀಪ್ರಿಯ
*ಅಶೋಕ್
*ಚಂದ್ರಶೇಖರ್ (ಕೆನಡಾ ಚಂದ್ರು)
*ಲೋಕೇಶ್
## ಉಲ್ಲೇಖಗಳು
ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ನೋಡಿ ಸ್ವಾಮಿ ನಾವಿರೋದು ಹೀಗೆ

ಈ ಚಿತ್ರವನ್ನು ಶಂಕರನಾಗ್ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ರಮೇಶ್ ಭಟ್.ಈ ಚಿತ್ರದಲ್ಲಿ ಬರುವ ಪಾತ್ರಗಳು ಶಂಕರನಾಗ್, ಅನಂತನಾಗ್, ಲಕ್ಷ್ಮಿ, ರಮೇಶ್ ಭಟ್, ಅರುಂಧತಿನಾಗ್, ಲೋಕನಾಥ್, ಉದಯಕುಮಾರ್, ಮಾ.ಮಂಜುನಾಥ್ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ಜಿ.ಕೆ.ವೆಂಕಟೇಶ್.ಈ ಚಿತ್ರದ ಛಾಯಾಗ್ರಹಕರು *ಕುಲಶೇಖರ್*.ಈ ಚಿತ್ರದ ಹಿನ್ನಲೆ ಗಾಯಕರು *ಎಸ್.ಪಿ.ಬಾಲಸುಬ್ರಹ್ಮಣ್ಯಂ*. ಈ ಚಿತ್ರವು ೧೯೮೩ ರಲ್ಲಿ ಬಿಡುಗಡೆಯಾಯಿತು

### ಹಾಡುಗಳು
* ನೋಡಿ ಸ್ವಾಮಿ ನಾವಿರೋದು ಹೀಗೆ

* ನಮಗೆ ಮದುವೆ ಬೇಡ ಸ್ವಾಮಿ

* ಭಾಗ್ಯದ ಲಕ್ಷ್ಮಿ ಬಾರಮ್ಮ ನಮ್ಮಮ್ಮ

ವರ್ಗ:ಕನ್ನಡ ಚಲನಚಿತ್ರಗಳು
ಎರಡು ನಕ್ಷತ್ರಗಳು (ಚಲನಚಿತ್ರ)

ಈ ಚಿತ್ರವನ್ನು ಸಿಂಗೀತಂ ಶ್ರೀನಿವಾಸರಾವ್ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಶಾರದಮ್ಮ.ಈ ಚಿತ್ರದಲ್ಲಿ ಬರುವ ಪಾತ್ರಗಳು ಡಾ.ರಾಜ್‍ಕುಮಾರ್, ಅಂಬಿಕ, ಮಾ.ಪುನೀತ್, ತೂಗುದೀಪ ಶ್ರೀನಿವಾಸ್, ಶಕ್ತಿಪ್ರಸಾದ್, ಲೀಲಾವತಿ, ಲೋಕನಾಥ್ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ಜಿ.ಕೆ.ವೆಂಕಟೇಶ್.ಈ ಚಿತ್ರದ ಛಾಯಾಗ್ರಹಕರು ಬಿ.ಸಿ.ಗೌರಿಶಂಕರ್.ಈ ಚಿತ್ರವು ೧೯೮೩ ರಲ್ಲಿ ಬಿಡುಗಡೆಯಾಯಿತು

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳು
ವರ್ಗ:ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳುವರ್ಗ:ರಾಜಕುಮಾರ್_ಚಲನಚಿತ್ರಗಳು
ಪ್ರಚಂಡ ಕುಳ್ಳ (ಚಲನಚಿತ್ರ)

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಮರ್ಯಾದೆ ಮಹಲ್ (ಚಲನಚಿತ್ರ)

**ಮರ್ಯಾದೆ ಮಹಲು** - ೧೯೮೪ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು. ಎ.ವಿ.ಶೇಷಗಿರರಾವ್ ಈ ಚಿತ್ರವನ್ನು ನಿರ್ದೇಶನ ಮಾಡಿದ್ದಾರೆ. ಈ ಚಿತ್ರದ ನಿರ್ಮಾಪಕರು ಕೆ.ಎಸ್.ಜಗನ್ನಾಥ್. ಈ ಚಿತ್ರ ರಾಜನ್-ನಾಗೇಂದ್ರ ಮೂಲಕ ಸಂಗೀತವನ್ನು ಹೊಂದಿತ್ತು. ನಟರಾಗಿ ರಾಮಕೃಷ್ಣ ಮತ್ತು ನಾಯಕಿಯಾಗಿ ಪೂರ್ಣಿಮರವರು ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ.

## ಪಾತ್ರ 
*ಉದಯಕುಮರ್
*ರಾಮಕೃಷ್ಣ
*ರೂಪಾದೇವಿ 
*ಪೂರ್ಣಿಮಾ 
*ಚಂದ್ರಶೇಖರ್ 
*ಸುಂದರ್ ರಾಜ್ 
*ಬಾಲಕೃಷ್ಣ 
*ಮುಸುರಿ ಕೃಷ್ಣಮೂರ್ತಿ 
*ದಿನೇಶ್ 
*ಧೀರೇಂದ್ರ ಗೋಪಾಲ್ 
*ಚೇತನ್ ರಾಮರಾವ್ 
*ಲೀಲಾವತಿ 
*ಕಾಂಚನ
*ಅಶ್ವಥ್ ನಾರಾಯಣ್ 
*ಜೂ ನರಸಿಂಹರಾಜು 
*ವೇಣುಗೋಪಾಲ್ 
*ಶ್ರೀಧರ್

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಗುರುಭಕ್ತಿ (ಚಲನಚಿತ್ರ)

**ಗುರುಭಕ್ತಿ**, **ಕೆ.ಎನ್.ಚಂದ್ರಶೇಖರ್ ಶರ್ಮ** ನಿರ್ದೇಶನ ಮತ್ತು **ಆರ್.ಎಫ್.ಮಾಣಿಕ್‍ಚಂದ್** ನಿರ್ಮಾಪಣ ಮಾಡಿರುವ **೧೯೮೪**ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ *ಜಿ.ಕೆ.ವೆಂಕಟೇಶ್* ಸಂಗೀತ ನಿರ್ದೇಶನ ಮಾಡಿದ್ದಾರೆ. *ಅಂಬರೀಶ್* ಮತ್ತು *ಬಿ.ಸರೋಜಾದೇವಿ* ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
## ಪಾತ್ರವರ್ಗ
*ನಾಯಕ(ರು) =  ಅಂಬರೀಶ್
*ನಾಯಕಿ(ಯರು) = ಬಿ.ಸರೋಜಾದೇವಿ
*ಕಲ್ಯಾಣಕುಮಾರ್
*ಚರಣರಾಜ್
*ಶಕ್ತಿಪ್ರಸಾದ್
## ಉಲ್ಲೇಖಗಳು
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಎರಡು ರೇಖೆಗಳು (ಚಲನಚಿತ್ರ)

**ಎರಡು ರೇಖೆಗಳು** - ೧೯೮೪ ರಲ್ಲಿ  ಬಿಡುಗಡೆಯಾದ ಕನ್ನಡ ಚಲನಚಿತ್ರ ವಾಗಿದ್ದು ಇದನ್ನು ಕೆ. ಬಾಲಚಂದರ್ ನಿರ್ದೇಶಿಸಿದ್ದರು. ಚಂದೂಲಾಲ್ ಜೈನ್ ಇದರ ನಿರ್ಮಾಪಕರು. ಎಂ. ಎಸ್.  ವಿಶ್ವನಾಥನ್  ಈ ಚಿತ್ರಕ್ಕೆ ಸಂಗೀತ ಸಂಯೋಜಿಸಿದ್ದಾರೆ.  ಚಲನಚಿತ್ರದ ತಾರಾಗಣದಲ್ಲಿ ಸರಿತಾ, ಶ್ರೀನಾಥ್ ಮತ್ತು ಗೀತಾ ಪ್ರಮುಖರು.ಇದು ೧೯೬೯ ರ ತಮಿಳು ಚಿತ್ರವಾದ "ಇರು ಕೋಡುಗಳ್" ದ ರಿಮೇಕ್ ಆಗಿದೆ. ಇದರ ಕಥೆಯು  ಪರಿಸ್ಥಿತಿಗಳಿಂದಾಗಿ ಇಬ್ಬರನ್ನು ಮದುವೆಯಾಗಬೇಕಾಗಿ ಬಂದ ನಾಯಕನ ಭಾವನಾತ್ಮಕ ಏಳು-ಬೀಳುಗಳ ಕುರಿತಾಗಿದೆ. ಈ ಚಿತ್ರವನ್ನು ನಂತರ ತೆಲುಗಿನಲ್ಲಿ "ಕಲೆಕ್ಟರ್ ಜಾನಕಿ " ಹೆಸರಿನಲ್ಲಿಯೂ ಹಿಂದಿಯಲ್ಲಿ "ಸಂಜೋಗ್‌ " ಹೆಸರಿನಲ್ಲಿಯೂ ಮರುನಿರ್ಮಾಣ ಮಾಡಲಾಯಿತು.

## ಪಾತ್ರವರ್ಗ 
* ಸರಿತಾ
* ಶ್ರೀನಾಥ್
* ಗೀತಾ
* ಕೆ.ಎಸ್. ಅಶ್ವಥ್
* ಲೋಕನಾಥ್
* ಉಮಾ ಶಿವಕುಮಾರ್
* ಎನ್. ಎಸ್. ರಾವ್
* ಶಿವರಾಂ
*  ಸದಾಶಿವ ಬ್ರಹ್ಮಾವರ್

## ಹಿನ್ನೆಲೆ ಸಂಗೀತ
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಗಂಡಭೇರುಂಡ (ಚಲನಚಿತ್ರ)

೧೯೮೪ ರಲ್ಲಿ ಬಿಡುಗಡೆ ಆದ ಒಂದು ಕನ್ನಡ ಸಿನಿಮಾ. ವಜ್ರಮುನಿ ಅವರು ಇದನ್ನು ನಿರ್ಮಾಣ ಮಾಡಿದ್ದರು. ಎಸ್ ವಿ ರಾಜೇಂದ್ರ ಸಿಂಗ್ ಬಾಬು ನಿರ್ದೇಶನದಲ್ಲಿ ಅಂಬರಿಷ್, ಶಂಕರ್ ನಾಗ್, ಶ್ರೀನಾಥ್, ಲಕ್ಷ್ಮಿ ನಟಿಸಿದ್ದಾರೆ.

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಅಹಂ ಪ್ರೇಮಾಸ್ಮಿ (ಚಲನಚಿತ್ರ)

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೦೫ ಕನ್ನಡಚಿತ್ರಗಳು
ಲಂಕಾ

**ಲಂಕಾ** - ಈಗಿನ ಶ್ರೀಲಂಕಾ ದೇಶವೆಂದು ನಂಬಲಾಗಿದೆ.
thumb
ಹಿಂದೂ ಮಹಾಕಾವ್ಯವಾದ ರಾಮಾಯಣದಲ್ಲಿ ಈ ಸ್ಥಳದ ಬಗ್ಗೆ ವ್ಯಾಪಕವಾದ ವಿಷಯವಿದೆ.
ರಾಮನ ಎದುರಾಳಿಯಾದ ರಾವಣನು ಲಂಕಾ ದೇಶವನ್ನಾಳುತ್ತಿದ್ದನು ಎಂದು ರಾಮಾಯಣದಲ್ಲಿ ಹೇಳಲಾಗಿದೆ.

ಸೀತೆಯನ್ನು ಅಪಹರಿಸಿದ ರಾವಣನು, ಲಂಕಾದಲ್ಲಿನ ಒಂದು ಅಶೋಕವನದಲ್ಲಿ ಆಕೆಯನ್ನು ಬಂಧಿಸಿಟ್ಟಿದ್ದನು ಎನ್ನಲಾಗಿದೆ.

ಹನುಮಂತನು ಲಂಕಾದಲ್ಲಿನ ಪಟ್ಟಣವೊಂದಕ್ಕೆ ತನ್ನ ಬಾಲದ ಸಹಾಯದ ಮೂಲಕ ಬೆಂಕಿ ಹಚ್ಚಿದ್ದನು ಎಂದು ರಾಮಾಯಣದಲ್ಲಿ ವರ್ಣಿಸಲಾಗಿದೆ.

ರಾಮಾಯಣ ಮತ್ತು ಮಹಾಭಾರತ ಎರಡರ ಪ್ರಕಾರವೂ, ಶ್ರೀಲಂಕಾವನ್ನು ಮೂಲತಃ ಸುಮಾಲಿ ಎಂಬ ರಾಕ್ಷಸನು ಆಳಿದ್ದನು. ಉತ್ತರ ಕಾಂಡ ಪ್ರಕಾರ, ಶ್ರೀಲಂಕಾ ಮೂಲತಃ ದೇವರುಗಳಿಗಾಗಿ ದೈವಿಕ ವಾಸ್ತುಶಿಲ್ಪಿ ವಿಶ್ವಕರ್ಮ ನಿರ್ಮಿಸಿದ, ಆದರೆ ಸಹೋದರರು, ಮಲ್ಯವನ್,ಸುಮಲಿ ಮತ್ತು ಮಾಲಿ ವಶಪಡಿಸಿಕೊಂಡರು. ಸಹೋದರರು ವರ್ಷಗಳ ಆಳ್ವಿಕೆಯ ನಂತರ ಮತ್ತು ಸ್ವರ್ಗಕ್ಕೆ ದಾಳಿ ಮಾಡಿದರು. ಅಲ್ಲಿ ಅವರು ಹೀನಾಯವಾಗಿ ಸೋಲನ್ನು ಕಂಡರು.

ವರ್ಗ:ರಾಮಾಯಣ
ವರ್ಗ:ಹಿಂದೂ ಧರ್ಮ
ಸಮಯದ ಗೊಂಬೆ (ಚಲನಚಿತ್ರ)

***ಸಮಯದ ಗೊಂಬೆ***  1984 ರ ಭಾರತೀಯ ಕನ್ನಡ-ಭಾಷೆಯ  ಚಲನಚಿತ್ರವಾಗಿದ್ದು, ದೊರೈ-ಭಗವಾನ್ ನಿರ್ದೇಶಿಸಿದ್ದಾರೆ ಮತ್ತು ಸಹ-ನಿರ್ಮಾಣ ಮಾಡಿದ್ದಾರೆ. ಚಿತ್ರದಲ್ಲಿ ರಾಜಕುಮಾರ್, ಶ್ರೀನಾಥ್, ರೂಪ ದೇವಿ ಮತ್ತು ಮೇನಕಾ ನಟಿಸಿದ್ದಾರೆ.[1] ಇದು ಚಿತ್ರಲೇಖಾ ಬರೆದ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿದೆ.[2] ಮಲಯಾಳಂ ನಟಿ ಮೇನಕಾ ಅವರ ಮೊದಲ ಕನ್ನಡ ಚಿತ್ರ ಇದಾಗಿದ್ದು, ಚಿತ್ರದಲ್ಲಿ ರಾಜಕುಮಾರ್ ಅವರ ಸಹೋದರಿ ಮತ್ತು ಶ್ರೀನಾಥ್ ಅವರ ಪತ್ನಿ ಪಾತ್ರವನ್ನು ನಿರ್ವಹಿಸಿದ್ದಾರೆ. ಚಿತ್ರವು ವಿಮರ್ಶಕರಿಂದ ಬಿಡುಗಡೆಯಾದ ನಂತರ ಸಕಾರಾತ್ಮಕ ಪ್ರತಿಕ್ರಿಯೆಯನ್ನು ಪಡೆಯಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಬ್ಲಾಕ್‌ಬಸ್ಟರ್ ಎಂದು ಘೋಷಿಸಲಾಯಿತು ಮತ್ತು ಕನಿಷ್ಠ 26 ವಾರಗಳ ಥಿಯೇಟ್ರಿಕಲ್ ರನ್‌ಗಳನ್ನು ನೋಡಲಾಯಿತು.[3] ಚಿತ್ರಕ್ಕೆ ಡಾ.ರಾಜ್ ಕುಮಾರ್ ಸಂಭಾವನೆ ರುಪಾಯಿ ಎಂದು ಎಸ್ ಕೆ ಭಗವಾನ್ ಬಹಿರಂಗಪಡಿಸಿದ್ದರು. 6 ಲಕ್ಷಗಳು.[4] ಚಿತ್ರದ ಸಹ-ನಿರ್ಮಾಪಕರಲ್ಲಿ ಒಬ್ಬರಾದ ರಾಧಾಕೃಷ್ಣ ಅವರು ರಾಜ್‌ಕುಮಾರ್‌ಗೆ ಸಿತಾರ್ ಕಲಿಸಿದವರು ಮತ್ತು ನಿರ್ದೇಶಕ ದೊರೈರಾಜ್ ಅವರ ಹಿರಿಯ ಸಹೋದರರಾಗಿದ್ದರು.[5]

## ಕಥಾವಸ್ತು 
ಯುವಕ ಅನಿಲ್ ಆಕಸ್ಮಿಕವಾಗಿ ತನ್ನ ಸಹೋದರಿಯನ್ನು ಗಾಯಗೊಳಿಸುತ್ತಾನೆ. ತಂದೆಯ ಶಿಕ್ಷೆಗೆ ಹೆದರಿ ಓಡಿಹೋಗುತ್ತಾನೆ. ಅವರನ್ನು ಲಾರಿ ಡ್ರೈವರ್ ದತ್ತು ಪಡೆದು ಗುರು ಎಂದು ಮರುನಾಮಕರಣ ಮಾಡಿದ್ದಾರೆ. ಗುರು ಈಗ ಬೆಳೆದ ವ್ಯಕ್ತಿ ಕಾಕತಾಳೀಯವಾಗಿ ತನ್ನ ಸ್ವಂತ ಸಹೋದರಿಯ ಪತಿಗೆ ಡ್ರೈವರ್ ಆಗಿ ಕೆಲಸ ಮಾಡುತ್ತಾನೆ. ಆರಂಭದಲ್ಲಿ ಇಬ್ಬರಿಗೂ ತಮ್ಮ ನಡುವಿನ ನಿಜವಾದ ಸಂಬಂಧದ ಅರಿವಿರುವುದಿಲ್ಲ. ಆದರೆ ಒಬ್ಬರನ್ನೊಬ್ಬರು ಸ್ವಂತ ಒಡಹುಟ್ಟಿದವರಂತೆ ನೋಡಿಕೊಳ್ಳಿ. ಗುರುವು ಅಂತಿಮವಾಗಿ ತನ್ನ ಮಾಲೀಕ ತನ್ನ ಸ್ವಂತ ಸೋದರ ಮಾವ ಮತ್ತು ಸಹೋದರಿ ಎಂದು ಕಂಡುಕೊಳ್ಳುತ್ತಾನೆ, ಅವನು ತನ್ನ ಕುಟುಂಬಕ್ಕೆ ಪೂರೈಸಬೇಕಾದ ಕರ್ತವ್ಯಗಳನ್ನು ಪೂರೈಸಲಿಲ್ಲ ಎಂದು ಭಾವಿಸಿ ಮೌನವಾಗಿರುತ್ತಾನೆ. ಅಲ್ಲದೆ ಅವನು ತನ್ನ ಸಾಕು ಕುಟುಂಬವನ್ನು ಬಿಡಲು ಅಥವಾ ನಿರ್ಲಕ್ಷಿಸಲು ಬಯಸುವುದಿಲ್ಲ. ನಂತರ ಗುರು ಸಾವಿನ ಹಾಸಿಗೆಯಲ್ಲಿ ತನ್ನ ನಿಜವಾದ ತಾಯಿಗೆ ತನ್ನ ಗುರುತನ್ನು ಬಹಿರಂಗಪಡಿಸುತ್ತಾನೆ. ಬಹಳ ದಿನಗಳ ನಂತರ, ಗುರುವಿನ ಸಹೋದರಿಯ ಕುಟುಂಬವು ತಮ್ಮ ಸ್ವಂತ ಸ್ಥಳಕ್ಕೆ ಮರಳಲು ನಿರ್ಧರಿಸುತ್ತದೆ. ತನ್ನ ಕುಟುಂಬದೊಂದಿಗೆ ರಾಜಿ ಮಾಡಿಕೊಳ್ಳಲು ಕೊನೆಯ ಅವಕಾಶ ಸಿಕ್ಕಾಗಲೂ ಗುರು ಏನನ್ನೂ ಹೇಳಲಿಲ್ಲ ಮತ್ತು ಅವರಿಗೆ ಕಣ್ಣೀರಿನ ವಿದಾಯ ಹೇಳುತ್ತಾನೆ.
 
## ಪಾತ್ರವರ್ಗ 
* ರಾಜ್‌ಕುಮಾರ್ ಗುರುಮೂರ್ತಿ
* ಶ್ರೀನಾಥ್ ವಿನೋದ್ ಕುಮಾರ್
* ರೂಪಾ ದೇವಿ ಗೌರಿ
* ಮೇನಕಾ ಲಕ್ಷ್ಮಿಯಾಗಿ
* ಕಾಂಚನಾ ಕಾಮಾಕ್ಷಿಯಾಗಿ
* ಸಾಧನ
* ಉಮಾ ಶಿವಕುಮಾರ್
* ತೂಗುದೀಪ ಶ್ರೀನಿವಾಸ್
* ಆರ್.ಎನ್.ಸುದರ್ಶನ್
* ಮುಸುರಿ ಕೃಷ್ಣಮೂರ್ತಿ
* ಶಿವರಾಂ
* ಮೈಸೂರು ಲೋಕೇಶ್
* ಶಕ್ತಿ ಪ್ರಸಾದ್
* ಲೋಹಿತಾಶ್ವ
* ಸದಾಶಿವ ಬ್ರಹ್ಮಾವರ್
* ನೀಗ್ರೋ ಜಾನಿ

'''

## ಚಿತ್ರ ಯಶಸ್ಸು 
ಬಿಡುಗಡೆಯಾದ ನಂತರ ಚಲನಚಿತ್ರವು ನಾಯಕ ನಟರ ಕಥೆ ಮತ್ತು ಅಭಿನಯಕ್ಕಾಗಿ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಗಳಿಸಿತು. ಚಿತ್ರವು ಎಲ್ಲಾ 20 ಮೊದಲ ಬಿಡುಗಡೆ ಕೇಂದ್ರಗಳಲ್ಲಿ 50 ದಿನಗಳನ್ನು ಪೂರೈಸಿದೆ. ಚಿತ್ರವು ಬೆಂಗಳೂರು ಮತ್ತು ಮೈಸೂರಿನಲ್ಲಿ 175 ದಿನಗಳು ಮತ್ತು ಉತ್ತರಕರ್ನಾಟಕದ ಹಲವಾರು ಚಿತ್ರಮಂದಿರಗಳಲ್ಲಿ 100 ದಿನಗಳು ಓಡಿತು. [7]

## ಉಲ್ಲೇಖಗಳು 
 1.Cast & crew
 2 Team Udayavani (24 April 2019). "Raj Festival". udayavani.com.
 3 "Raja of Chalanachitra". chitratara.com. Archived from the original on 17 July 2007.
 4 "Bhagavan's 50th film carries friend Dorairaj". bangaloremirror.in. 3 January 2019.
 5 https://m.youtube.com/watch?v=BumEhquz-Gs&feature=youtu.be
 Songs
 6 Sandalwoodking (11 June 2015). "Haalu Jenu A Look Back". Retrieved 27 May 2019.

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ವರ್ಗ:ರಾಜಕುಮಾರ್ ಚಲನಚಿತ್ರಗಳು
ಅಲ್ಲಮಪ್ರಭು ಬೆಟ್ಟದೂರ

**ಅಲ್ಲಮಪ್ರಭು ಬೆಟ್ಟದೂರು** ಇವರು ಕನ್ನಡದ ಬಂಡಾಯ ಸಾಹಿತ್ಯದಿಂದ ಪ್ರಭಾವಿತರಾದ ಲೇಖಕರು.ಕೊಪ್ಪಳದ ಗವಿಸಿದ್ದೇಶ್ವರ ಪದವಿಪೂರ್ವ ಕಾಲೇಜಿನಲ್ಲಿ ಪ್ರಾಂಶುಪಾಲರಾಗಿ ಕೆಲಸ ಮಾಡುತ್ತಿದ್ದಾರೆ. ತಂದೆ ಚನ್ನಬಸಪ್ಪ ಬೆಟ್ಟದೂರು. ಬಂಡಾಯ ಸಾಹಿತ್ಯದ ಹೆಸರಿನಲ್ಲಿ ಕೊಪ್ಪಳದಲ್ಲಿ ಸಮಾಜದ ಗಣ್ಯರ ವಿರುದ್ಧ ಪ್ರತಿಭಟನೆ ಮಾಡಿಸಿದ್ದಾರೆ.                      
## ಕವನ ಸಂಗ್ರಹಗಳು
* ಇದು ನನ್ನ ಭಾರತ
* ಕುದುರೆ ಮೋತಿ ಮತ್ತು ನೀಲಗಿರಿ
* ಕೆಡಬಲ್ಲರು ಅವರು, ಕಟ್ಟಬಲ್ಲೆವು ನಾವು
* ಕಟ್ಟಬಲ್ಲೇವು ನಾವು,ಕೆಡಹ ಬಲ್ಲೀರು ಅವರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಅಲ್ಲಮಪ್ರಭು ಬೆಟ್ಟದೂರು
ಜಿ.ಕೃಷ್ಣರಾವ್

**ಜಿ.ಕೃಷ್ಣರಾವ್** ಅವರ ಕವನ ಸಂಕಲನಗಳು ಇಂತಿವೆ:

* ಕೇದಾರ
* ಕಾದ್ಹಂಚು ಮೇಲಿನ ನೀರು

ವರ್ಗ:ಕನ್ನಡ ಸಾಹಿತ್ಯ
ಜಿ.ಕೃಷ್ಣರಾವ್
ಚಂದ್ರಕಾಂತ ಕುಸನೂರ

**ಚಂದ್ರಕಾಂತ ಕುಸನೂರ** ಅವರು ಕನ್ನಡದ ಖ್ಯಾತ ಸಾಹಿತಿಗಳು ಹಾಗು ರಂಗಕರ್ಮಿಗಳು.ಇವರು ೧೯೩೧ರಲ್ಲಿ ಕಲಬುರ್ಗಿಯ ಕುಸನೂರಲ್ಲಿ ಜನಿಸಿದರು. ಎಂ.ಎ; ಬಿ.ಇಡಿ ಪದವಿಗಳನ್ನು ಪಡೆದಿದ್ದಾರೆ.ಕಲಬುರ್ಗಿ ಹಿಂದಿ ಶಿಕ್ಷಣ ತರಬೇತಿ ಕಾಲೇಜಿನಲ್ಲಿ ಅಧ್ಯಾಪಕರಾಗಿದ್ದರು.ಕಲಬುರ್ಗಿಯಲ್ಲಿ "ರಂಗ ಮಾಧ್ಯಮ"ಎಂಬ ನಾಟಕ ಸಂಸ್ಥೆಯ ಸ್ಥಾಪಕರು‌.ಕನ್ನಡದಲ್ಲಿ ಅಬ್ಬರ್ಡ್ ಮಾದರಿ ನಾಟಕಗಳನ್ನು ರಚಿಸಿದರು.

## ಕೃತಿಗಳು
### ನಾಟಕ
# ಆನಿ ಬಂತಾನಿ.
# ರಿಹರ್ಸಲ್.
# ರತ್ತೋ ರತ್ತೋ ರಾಯನ ಮಗಳೇ.
# ದಿಂಡಿ.                                                
# ವಿದೂಷಕ.                                                                                                       
# ಹಳ್ಳಾ ಕೊಳ್ಳಾ ನೀರು.

### ಕಾವ್ಯ
* ನಂದಿಕೋಲು

### ಕಾದಂಬರಿ
* ಮಾಲತಿ ಮತ್ತು ನಾನು.
* ಯಾತನಾ ಶಿಬಿರ.
* ಗೋಹರಜಾನ್.
* ಕೆರೂರು ನಾಮ.
* ಚರ್ಚ್ ಗೇಟ್.

### ಹಿಂದಿಗೆ ಅನುವಾದ
* ಸಂಸ್ಕಾರ (ಕನ್ನಡ ಮೂಲ: ಯು.ಆರ್.ಅನಂತಮೂರ್ತಿ)
* ಕಾಡು (ಕನ್ನಡ ಮೂಲ: ಶ್ರೀಕೃಷ್ಣ ಆಲನಹಳ್ಳಿ)

## ಪುರಸ್ಕಾರ
* ೧೯೭೫ರಲ್ಲಿ “ಯಾತನಾ ಶಿಬಿರ” ಕಾದಂಬರಿಗೆ ರಾಜ್ಯ ಸಾಹಿತ್ಯ ಅಕಾಡೆಮಿಯ ಪುರಸ್ಕಾರ ಲಭಿಸಿದೆ.
* ೧೯೯೨ರಲ್ಲಿ ಕರ್ನಾಟಕ ನಾಟಕ ಅಕಾಡೆಮಿ ಗೌರವ ಪ್ರಶಸ್ತಿ ನೀಡಲಾಗಿದೆ.
* ೨೦೦೬ನೆಯ ಸಾಲಿನಲ್ಲಿ ನಾಡೋಜ ಪ್ರತಿಷ್ಠಾನದ ಅರವಿಂದ ಪ್ರಶಸ್ತಿ ದೊರೆತಿದೆ.

2013ರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ

ವರ್ಗ:ಕನ್ನಡ ಸಾಹಿತ್ಯ
ಚಂದ್ರಕಾಂತ ಕುಸನೂರ
ಎಚ್.ನಾಗವೇಣಿ

**ನಾಗವೇಣಿ ಎಚ್.** ಇವರು ೧೯೬೨ರಲ್ಲಿ ಮಂಗಳೂರಿನ **ಹೊನ್ನಕಟ್ಟೆ**ಯಲ್ಲಿ ಜನಿಸಿದರು. ಮಾಹಿತಿ ವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿ ಸಂಪಾದಿಸಿದ ಬಳಿಕ ಕೆಲವು ವರ್ಷ **ಕೋಲ್ಕತಾ**ದ  **ರಾಷ್ಟ್ರೀಯ ಗ್ರಂಥಾಲಯ**ದ **ಕೇಂದ್ರೀಯ ಪರಾಮರ್ಶನ ಗ್ರಂಥಾಲಯ**ದಲ್ಲಿ ಸೇವೆ ಸಲ್ಲಿಸಿದರು. ಈಗ **ಹಂಪಿ**ಯ ಕನ್ನಡ ವಿಶ್ವವಿದ್ಯಾಲಯದಲ್ಲಿ ಸಹಾಯಕ ಗ್ರಂಥಪಾಲಕಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.ಹೊಸ ಕಥನ ಶೈಲಿಯನ್ನು ರೂಢಿಸಿಕೊ೦ಡಿರುವ ನಾಗವೇಣಿಯವರು ಕರಾವಳಿಯ ಪರಿಸರವನ್ನು ತಮ್ಮ ಕಥನಗಳನ್ನು ಆಪ್ತವಾಗಿ ಚಿತ್ರಿಸಿದ್ದಾರೆ.
## ಕಥಾ ಸಂಕಲನಗಳು
*ಗಾಂಧಿ ಬಂದ-ಕಾದಂಬರಿ
*ನಾಕನೇ ನೀರು
*ಮೀಯುವ ಆಟ

## ಕೃತಿಗಳು
*ನವೋದಯದ ಕಥೆಗಾರ್ತಿ ಗೌರಮ್ಮ
*ರಂಗಸಂಪನ್ನ ಕಂಬಾರ
*ಸಾರ–ವಿಸ್ತಾರ
*ತಿರುಳು ತೋರಣ

## ಪ್ರಬಂಧ ಸಂಕಲನ
*ವಸುಂಧರೆಯ ಗ್ಯಾನ

## ಅಂಕಣ ಬರಹ ಸಂಗ್ರಹ
*ಸೂರ್ಯನಿಗೊಂದು ವೀಳ್ಯ 
ಇವರ ಕಥಾಸಂಕಲನ **ನಾಕನೇ ನೀರು** ಈ ಕೃತಿಗೆ ೧೯೯೭ರಲ್ಲಿ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ, ರತ್ನಮ್ಮ ಹೆಗ್ಗಡೆ ಕಥಾ ಪ್ರಶಸ್ತಿ ಹಾಗೂ ಆರ್ಯಭಟ ಪ್ರಸಸ್ತಿ, ಚದುರ೦ಗ ಪ್ರಶಸ್ತಿ ಹಾಗೂ ಗೀತಾ ದೇಸಾಯಿ ಪ್ರಶಸ್ತಿಗಳು ಲಭಿಸಿವೆ.

## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ನಾಗವೇಣಿ ಎಚ್.
ನಾಗವೇಣಿ ಎಚ್.
ಪ್ರಹ್ಲಾದ ಅಗಸನಕಟ್ಟೆ

**ಪ್ರಹ್ಲಾದ ಅಗಸನಕಟ್ಟೆ**                                      
ಅವರು ಕನ್ನಡದ ಖ್ಯಾತ ಸಾಹಿತಿಗಳು ಹಾಗು ವಿಮರ್ಶಕರು.ಇವರು ಹುಬ್ಬಳ್ಳಿಯಲ್ಲಿರುವ ಕರ್ನಾಟಕ ವೈದ್ಯಕೀಯ ವಿಜ್ಞಾನಸಂಸ್ಥೆಯಲ್ಲಿ ಸಾಮಾಜಿಕ ಕಾರ್ಯಕರ್ತರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

## ಕೃತಿಗಳು
### ಕವನ ಸಂಕಲನ
* ನನ್ನ ಧಣಿಗೆ ನನ್ನ ದನಿ
* ಗಲ್ಲುಗಳಲಿ ಗುಲಾಬಿ
* ಸಂತೆ ಮುಗಿವ ಸಮಯ
* ದೀಪವಾರಿದ ಮೇಲೆ
* Moans of an orphan heart
### ಕಾದಂಬರಿ
* ಬಂದಿಖಾನೆ
* ಅವಾಂತರ
### ಕಥಾ ಸಂಕಲನ
* ಸಾವಿನೊಳಗಿನ ಸಾವು
* ಕಾಲ
* ದೇವರ ಸವಾಲ್
* ಪ್ರಕ್ಷುಬ್ಧ ಅಲೆಗಳು
*ಮನದ ಮುಂದಣ ಮಾಯೆ
*ಕಾಯಕ್ಕೆ ನೆರಳಾಗಿ
### ವಿಮರ್ಶೆ
* ಎದರು ಬದರು
* ಕುತೂಹಲ
### ಮಹಾಪ್ರಬಂಧ
* ದಲಿತ ಬಂಡಾಯ ಕಾವ್ಯ ಮತ್ತು ವಿಚಾರವಾದಗಳು
### ನವಸಾಕ್ಷರ ಸಾಹಿತ್ಯ
* ಥಳ ಥಳ ಹೊಳೆವ ಹುಳುವಿನ ಮನೆ

## ಪ್ರಶಸ್ತಿ
ಡಾ|ಪ್ರಹ್ಲಾದ ಅಗಸನಕಟ್ಟೆಯವರು ಸಂಕ್ರಮಣ ಸಾಹಿತ್ಯ ಸ್ಪರ್ಧೆಯಲ್ಲಿ ಬಹುಮಾನ ಪಡೆದಿದ್ದಾರೆ.
## ಉಲ್ಲೇಖ 
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ದೇವೇಂದ್ರಕುಮಾರ ಹಕಾರಿ

ದೇವೇಂದ್ರಕುಮಾರ ಹಕಾರಿಯವರು ೧೯೩೧ರಲ್ಲಿ ರಾಯಚೂರು ಜಿಲ್ಲೆಯ ಚಿಕ್ಕೇನಕೊಪ್ಪ ಗ್ರಾಮದಲ್ಲಿ ಜನಿಸಿದರು.

## ಶಿಕ್ಷಣ
ಹೈದರಾಬಾದಿನ ಉಸ್ಮಾನಿಯಾ ವಿಶ್ವವಿದ್ಯಾಲಯದಿಂದ ಬಿ.ಏ ಮತ್ತು ಎಮ್.ಏ. ಪದವಿ ಪಡೆದ ನಂತರ "ಜಾನಪದ ಸಾಮಾಜಿಕ ದುಃಖಾಂತ ಕಥನ ಗೀತೆಗಳು:ಒಂದು ಅಧ್ಯಯನ"ವೆನ್ನುವ ಮಹಾಪ್ರಬಂಧವನ್ನು ಮಂಡಿಸಿ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಪಿ‍ಎಚ್.ಡಿ. ಪದವಿ ಪಡೆದರು.

## ಹೋರಾಟ
ಭಾರತವು ಸ್ವಾತಂತ್ರ್ಯ ಪಡೆದಾಗ ಹೈದರಾಬಾದ ಸಂಸ್ಥಾನದಲ್ಲಿ ರಜಾಕಾರರ ಹಾವಳಿ ನಡೆದಾಗ ಇವರು ಅನ್ನದಾನಯ್ಯ ಪುರಾಣಿಕರವರ ನಾಯಕತ್ವದಲ್ಲಿ, ಹೈದರಾಬಾದಿನಲ್ಲಿ ಕಾಲೇಜು ತೊರೆದು ಮುಂಡರಗಿಯ ಶಿಬಿರವನ್ನು ಸೇರಿದರು. ಈ ಶಿಬಿರದ ಓರ್ವ ಕಾರ್ಯಕರ್ತನಾಗಿ ಇವರು **ಹೈದರಾಬಾದ ಪ್ರಾಂತ್ಯ ವಿಮೋಚನಾ ಹೋರಾಟದಲ್ಲಿ** ರಜಾಕಾರರ ವಿರುದ್ಧ ಹೋರಾಡಿದ್ದಾರೆ.( ಉಲ್ಲೇಖ: ವಿಮೋಚನೆ ಪುಸ್ತಕದಲ್ಲಿ ಇವರು ಬರೆದಿರುವ ಲೇಖನ).

## ಉದ್ಯೋಗ
೧೯೫೮ರಿಂದ ೧೯೬೯ರವರೆಗೆ ಕಲಬುರ್ಗಿಯ ಶರಣಬಸವೇಶ್ವರ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದ ನಂತರ ೧೯೯೧ರವರೆಗೆ ಕರ್ನಾಟಕ ಮಹಾವಿದ್ಯಾಲಯ ಮತ್ತು ಕರ್ನಾಟಕ ವಿಶ್ವವಿದ್ಯಾಲಯಗಳಲ್ಲಿ ಕನ್ನಡ ಅಧ್ಯಾಪಕರಾಗಿ, ಪ್ರವಾಚಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದರು.ನಿವೃತ್ತಿಯ ನಂತರ ಧಾರವಾಡದ ಶ್ರೀನಗರದಲ್ಲಿ ನೆಲೆಸಿದ್ದರು.

ಇದಲ್ಲದೆ ಆಕಾಶವಾಣಿಯ ಸಲಹೆಗಾರರಾಗಿ ಹಾಗು ಜಾನಪದ ಅಕಾಡೆಮಿಯ ಸದಸ್ಯರಾಗಿ ಸಹ ಸೇವೆ ಸಲ್ಲಿಸಿದ್ದಾರೆ. ತ್ರಿವೇಂದ್ರಮ್‍ದಲ್ಲಿರುವ "ದ್ರಾವಿಡ ಭಾಷಾ ವಿಜ್ಞಾನ ಕೇಂದ್ರ"ದ ಆವರಣದಲ್ಲಿ ರೂಪುಗೊಂಡಿರುವ "ದಕ್ಷಿಣ ಭಾರತೀಯ ಭಾಷಾ ಜಾನಪದ ಸಂಸ್ಥೆ"ಯ ಸ್ಥಾಪಕರು ಹಾಗು ಉಪಾಧ್ಯಕ್ಷರಾಗಿದ್ದರು.

## ಕೃತಿಗಳು
ಹಕಾರಿಯವರ ಕೃತಿಗಳು ಇಂತಿವೆ:

### ಕವನ
* ಚಿನ್ಮಯಿ
* ಆಚೆ-ಈಚೆ
* ಬಿಡುಗಡೆ
* ನನ್ನ ಸುತ್ತ

 
### ನಾಟಕಗಳು
* ಅಮೃತಮತಿ
* ಶಾಕುಂತಲಾ
* ಕ್ಷಿತಿಜದಾಚೆ

### ಕಾದಂಬರಿಗಳು
* ಕೂಗುತಿವೆ ಕಲ್ಲು
* ಚೆಲ್ವ ಕೋಗಿಲೆ

### ಕಥಾ ಸಂಕಲನ
* ಚಾಟಿ
* ಒರೆಗಲ್ಲು

### ಚರಿತ್ರೆ
* ಆರದ ದೀಪ
* ಶಿರಸಂಗಿ ಲಿಂಗರಾಜರು
* ಮೈಲಾರ ಬಸವಲಿಂಗ ಶರಣರು
* ಆಲೂರು ವೆಂಕಟರಾಯರು
* ನೀಲಕಂಠ ಬುವಾ
* ದಿ. ಚಂದ್ರಶೇಖರ ಪಾಟೀಲ
* ನಾಗಚಂದ್ರ
* ಮಾದಾರ ಚನ್ನಯ್ಯ
* ನೇಮಿಚಂದ್ರ
* ಮೋಳಿಗೆಯ ಮಾರಯ್ಯ

### ವಿಮರ್ಶೆ
* ಸಾಹಿತ್ಯ ಸಮ್ಮುಖ
* ಕನ್ನಡ ಕಾವ್ಯಗಳಲ್ಲಿ ಕಿರಾತಾರ್ಜುನೀಯ

### ಜಾನಪದ
* ಜಾನಪದೀಯ
* ಗರತಿಯ ಹಾಡುಗಳಲ್ಲಿ ಕೌಟುಂಬಿಕ ಜೀವನ ಚಿತ್ರಣ
* ಜಾನಪದ ಮೂಲಭೂತ ತತ್ವಗಳು
* ಜಾನಪದ ಸಮ್ಮುಖ
* ಜಾನಪದ ಭಂಡಾರ

### ಸಂಪಾದನೆ
* ಬಸವರಾಜದೇವರ ರಗಳೆ
* ಕಾಯಕದ ಐದು ರಗಳೆಗಳು
* ನಾಟಕ ತ್ರಿದಲ
* ಸಣ್ಣ ಕತೆಗಳು
* ವಿಜಯ ಕಲ್ಯಾಣನಗರಿ(ಡಾ.ಜವಳಿಯವರ ಜೊತೆಗೆ)
* ಅಕಾಡೆಮಿ ೧೯೮೯ರ ಕನ್ನಡ ಕಾವ್ಯ

### ಅನುವಾದ
* ಉರ್ದು ಸಾಹಿತ್ಯ ಚರಿತ್ರೆ
* ದಸ್ ಸ್ಪೇಕ್ ಬಸವ

## ಗೌರವ ಹಾಗು ಪ್ರಶಸ್ತಿ
ಜಾನಪದ ತಜ್ಞ, ಜಾನಪದ ಅಕಾಡೆಮಿ ಪ್ರಶಸ್ತಿ, ರಾಜ್ಯೋತ್ಸವ ಪ್ರಶಸ್ತಿ ಮೊದಲಾದ ಪ್ರಶಸ್ತಿಗಳು ಲಭಿಸಿವೆ.

೧೯೯೩ರಲ್ಲಿ ಅಖಿಲ ಕರ್ನಾಟಕ ಕೇಂದ್ರ ಕನ್ನಡ ಕ್ರಿಯಾ ಸಮಿತಿಯ ಅಧ್ಯಕ್ಷರಾಗಿ ಆಯ್ಕೆಯಾಗಿದ್ದರಲ್ಲದೆ,೧೯೯೩ರಲ್ಲಿ ನಡೆದ ೬೩ನೆಯ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದ ವಿಚಾರಗೋಷ್ಠಿಯ ಅಧ್ಯಕ್ಷರಾಗಿದ್ದರು.

ದೇವೇಂದ್ರಕುಮಾರ ಹಕಾರಿಯವರು ೨೦೦೭ರ ಎಪ್ರಿಲ್ ೭ರಂದು ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ದೇವೇಂದ್ರಕುಮಾರ ಹಕಾರಿ
ಮತಿಘಟ್ಟ ಕೃಷ್ಣಮೂರ್ತಿ

**ಮತಿಘಟ್ಟ ಕೃಷ್ಣಮೂರ್ತಿ** - ಹಿರಿಯ ಸ್ವಾತಂತ್ರ್ಯ ಹೋರಾಟಗಾರರು.  ಅನೇಕ ಜಾನಪದ ಗೀತೆಗಳನ್ನು ಸಂಗ್ರಹಿಸಿದವರು. ಇವರು ಹಾಸನ ಜಿಲ್ಲೆಯ ಮತಿಘಟ್ಟ ಎಂಬ ಊರಿನಲ್ಲಿ ಜುಲೈ ೧೨,೧೯೧೨ರಂದು ಜನಿಸಿದರು. ೫೦ಸಾವಿರಕ್ಕೂ ಅಧಿಕ ಜಾನಪದ ಹಾಡು ಮತ್ತು ಕತೆಗಳನ್ನು ಸಂಗ್ರಹಿಸಿದ್ದರು. ಭಾಷಾಲೋಕ ಖ್ಯಾತಿಯ ಪ್ರಕೃತಿ ಬನವಾಸಿ ಕೃಷ್ಣಮೂರ್ತಿ ಅವರ ಮೊಮ್ಮಗ.

## ಪತ್ರಿಕೋದ್ಯಮ 
೧೯೪೦ರಲ್ಲಿ ಮಯೂರ ಮಾಸಪತ್ರಿಕೆಯನ್ನು ಪ್ರಾರಂಭಿಸಿ, ೧೦ ತಿಂಗಳ ಕಾಲ ನಡೆಸಿದರು.ಸ್ವಾತಂತ್ರ್ಯ ಚಳವಳಿಯಲ್ಲಿ ಭಾಗವಹಿಸಿ ಕೆಲಕಾಲ ಜೈಲಿನಲ್ಲಿದ್ದರು.೧೯೪೧ರ ನಂತರ ತಾಯಿನಾಡು,ಕೈಲಾಸ,ಕನ್ನಡಪ್ರಭ ಮೊದಲಾದ ಪತ್ರಿಕೆಗಳಲ್ಲಿ ಕೆಲಸ ಮಾಡಿ,೧೯೪೫ರಲ್ಲಿ ನಿವೃತ್ತಿ ಹೊಂದಿದರು.
## ಕೃತಿಗಳು
* ನಾಡ ಪದಗಳು
*ಕಳಸಾಪುರದ ಹುಡುಗರು - ಚಲನಚಿತ್ರವಾಗಿರುವ ಕಾದಂಬರಿ.
* ಗೃಹಿಣಿ ಗೀತೆ
* ಸಾಂಪ್ರದಾಯಿಕ ಗೀತೆಗಳು
* ಶಕುನದ ಹಕ್ಕಿ,
* ಹೊನ್ನ ಹೊತ್ತಿಗೆ
* ಮರುಗಿ ಗಂಡನ ಪೂಜೆ - ನಾಟಕ
* ಹೊಂಬಾಳೆ - ನಾಟಕ
* ನಮ್ಮ ಹಳ್ಳಿಯ ಹಾಡು 
* ಸರ್ವೋದಯ
* ಪಚ್ಚೆತೆನೆ - ಸಣ್ಣ ಕತೆಗಳ ಸಂಕಲನ
* ಝೇಂಕಾರ, ಉಯ್ಯಾಲೆ - ಜನಪದ ಗೀತೆಗಳ ಧ್ವನಿಸುರುಳಿಗಳು.

## ಪ್ರಶಸ್ತಿ, ಸನ್ಮಾನಗಳು 
* ಜಾನಪದ ರತ್ನ,
* ಜಾನಪದ ತಜ್ಞ,
* ಜಾನಪದ ಭೀಷ್ಮ 
* ಹಾಸನ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
* ಜೀವಮಾನ ಸಾಧನೆಗಾಗಿ ಕರ್ನಾಟಕ ರಾಜ್ಯ ಸರ್ಕಾರ ರಾಜ್ಯ ಪ್ರಶಸ್ತಿ ನೀಡಿ,ಗೌರವಿಸಿದೆ.

## ನಿಧನ
ಅನಾರೋಗ್ಯದ ಕಾರಣದಿಂದ ಕೃಷ್ಣಮೂರ್ತಿಯವರು ಜುಲೈ ೨೭,೨೦೦೬ರ  ಗುರುವಾರದಂದು ಬೆಂಗಳೂರಿನಲ್ಲಿ, ತಮ್ಮ ೯೪ರ ವಯಸ್ಸಿನಲ್ಲಿ, ನಿಧನರಾದರು.

ವರ್ಗ:ಸಂಸ್ಕೃತಿ
ವರ್ಗ:ಜಾನಪದ
ವರ್ಗ:ಸಾಹಿತಿಗಳು
ವರ್ಗ:೨೦೦೬ ನಿಧನ
ಎಚ್.ಎಸ್.ಮುಕ್ತಾಯಕ್ಕ

ಶ್ರೀಮತಿ ಎಚ್.ಎಸ್. ಮುಕ್ತಾಯಕ್ಕ ಇವರು ಕನ್ನಡದ ಪ್ರಮುಖ ಕವಿಗಳಲ್ಲಿ ಒಬ್ಬರು. ಇವರು ಕರ್ನಾಟಕದ, ರಾಯಚೂರು ಜಿಲ್ಲೆಯವರು. ಅಲ್ಲಿಯ ಮಹಿಳಾ ಕಾಲೇಜಿನಲ್ಲಿ ಉಪನ್ಯಸಕರಾಗಿ, ಪ್ರಾಂಶುಪಾಲಕರಾಗಿ ನಿವೃತ್ತರಾಗಿರುವರು. ಸದ್ಯ ಇವರು ರಾಯಚೂರಿನಲ್ಲಿ ವಾಸಿಸುತ್ತಿರುವರು. ಇವರ ತಂದೆ ಖ್ಯಾತ ಸಾಹಿತಿಗಳಾಗಿದ್ದ ದಿ.ಶಾಂತರಸರು.

ಇವರು ಐದು ಕವನಸಂಕಲನ, ಮೂರು ಗಜಲ್ ಸಂಕಲನ, ಐದು ಗದ್ಯ ಕೃತಿ, ಮತ್ತು ಸಮಗ್ರ ಗಜಲ್ ಸಂಕಲನ, ಹಾಗೂ ಒಂದು ಬಿಡಿ ದ್ವಿಪದಿಗಳ ಸಂಗ್ರಹ ಹೊರತಂದಿದ್ದಾರೆ.

## ಸಾಹಿತ್ಯಿಕ ಸಾಧನೆಗಳು  
ಎಂಬತ್ತರ ದಶಕದಲ್ಲಿ ಹೆಣ್ಣುಮಕ್ಕಳು ಮುಕ್ತವಾಗಿ ಬರೆಯುತ್ತಿರಲಿಲ್ಲ ಅಂಥ ಸಂದರ್ಭದಲ್ಲಿ ಇವರು "ನಾನು ಮತ್ತು ಅವನು ದಂಥ ಪ್ರೇಮ,ಪ್ರಣಯಕ್ಕೆ, ಸಂಬಂದಿಸಿದಂತೆ ಮುಕ್ತವಾಗಿ ಅಭಿವ್ಯಕ್ತಗೊಳಿಸಿಥ, ಕವನಸಂಕಲನವನ್ನು ಹೊರತಂದರು,

ಅಲ್ಲದೆ ಉರ್ದು ಸಾಹಿತ್ಯದಲ್ಲಿ ಶ್ರೀಮಂತ ಕಾವ್ಯಪ್ರಕಾರವಾದ, ಗಜಲ್ ಅನ್ನು, ಇವರ ತಂದೆಯವರಾದ ದಿ.ಶಾಂತರಸರು ಮೊಟ್ಟಮೊದಲಿಗೆ ಕನ್ನಡಕ್ಕೆ ತಂದರು. ಇವರು ತಂದೆಯ ದಾರಿಯಲ್ಲೇ ನಡೆದು, ಅತ್ಯಂತ  ಸುಂದರ ಗಜಲ್ ರಚಿಸಿ, ಪ್ರಸಿಧ್ಧರಾಗಿದ್ದಾರೆ ಕನ್ನಡ ಸಾ.ಹಿತ್ಯದ ಇತಿಹಾಸದಲ್ಲಿಯೆ, ಮೊತ್ತಮೊದಲ ಗಜಲುಗಳ ಸಂಕಲನವಾದ "ನಲವತ್ತು ಗಜಲುಗಳು "ಎಂಬ ಹೆಸರಿನಲ್ಲಿ. ಹೊರತಂದಿದ್ದಾರೆ.ಇದೇ ಕನ್ನಡದಲ್ಲಿ ಬಂದ, ಮೊಟ್ಟಮೊದಲ ಶುಧ್ಧ ಗಜಲುಗಳ ಸಂಕಲನವಾಗಿದೆ.ಕನ್ನಡ ಸಾಹಿತ್ಯದಲ್ಲಿಯೆ ಅದೊಂದು ಐತಿಹಾಸಿಕ ದಾಖಲೆಯಾಗಿದೆ.ಇದಕ್ಕಿಂತ ಪೂರ್ವದಲ್ಲಿ,ಕನ್ನಡದಲ್ಲಿ ಯಾರೂ ಶುಧ್ಧ ಗಜಲುಗಳನ್ನು ಬರೆದಿರಲಿಲ್ಲ. ಕನ್ನಡ ಸಾಹಿತ್ಯ ಸಂಧರ್ಭದಲ್ಲಿ ಇವರ ತಂದೆಯವರಾದ ಮೇಲೆ ಇವರೊಬ್ಬರೆ ಗಜಲುಗಳ ಬಗೆಗೆ "ಅಥೇಂಟಿಕ್ "ಆಗಿ ಮಾತಾಡಬಲ್ಲವರಾಗಿದ್ದಾರೆ. ಇಂದು ಸಾವಿರಾರು ಜನ ಗಜಲ್ ರಚನೆಯಲ್ಲಿ ತೊಡಗಿದ್ದು,ಗಜಲ್ ಕನ್ನಡ ಸಾಹಿತ್ಯದಲ್ಲಿ ಒಂದು ಕಾವ್ಯಪ್ರಕಾರವಾಗಿ ಮಾನ್ಯತೆ ಪಡೆದಿದೆ.

ಇವರು ಗಜಲ್ ಬರೆಯುವ ರೀತಿ ಅದರ ಛಂದಸ್ಸು, ಬಂಧ ಇದೆಲ್ಲವುದರ ಬಗೆಗೆ ಗಜಲ್ ಬರೆಯುವವರಿಗೆ ಮಾರ್ಗದರ್ಶನವಾಗುವಂತೆ "ಮೈಂ ಆವ್ರ ಮೇರೆ ಲಮ್ಹೆ" ಎಂಬ ಸಮಗ್ರ ಗಜಲುಗಳ ಸಂಕಲನವನ್ನು ಹೊರತಂದಿದ್ದಾರೆ.

ಎಚ್.ಎಸ್.ಮುಕ್ತಾಯಕ್ಕ ಅವರ ಕವಿತೆಗಳು, ಧಾರವಾಡ, ಗುಲ್ಬರ್ಗ ಬೆಂಗಳೂರು, ಮೈಸೂರು ವಿಜಯಪುರ, ಮಂಗಳೂರು, ಮಹಾರಾಷ್ಟ್ರ ಮತ್ತು ತೆಲಂಗಾಣಾ ಮುಂತಾದ ವಿಶ್ವವಿದ್ಯಾಲಯದಲ್ಲಿ ಪಠ್ಯವಾಗಿವೆ.

ಇವರ ಕಾವ್ಯದ ಬಗೆಗೆ ಗುಲ್ಬರ್ಗಾ ಮತ್ತು ವಿಜಯಪುರ ವಿಶ್ವವಿದ್ಯಾಲಯದಿಂದ ಎಂ. ಫಿಲ್ ಮತ್ತು ಡೆಸರ್ ಟೇಷನ್ ಮಾಡಿದ್ದಾರೆ. ಅಲ್ಲದೆ ಅನೇಕ ಎಂ.ಎ. ವಿಧ್ಯಾರ್ಥಿಗಳು ತಮ್ಮ ಅಧ್ಯಯನದ ಒಂದು ವಿಷಯವಾಗಿ ಇವರ ಕಾವ್ಯ ಗಜಲ್ ಮತ್ತು ಪ್ರವಾಸ ಕಥನವನ್ನು ಆರಿಸಿ ಕೊಂಡ್ಡಿದ್ದಾರೆ.

ಇವರ ಅನೇಕ ಕವಿತೆಗಳು ಇಂಗ್ಲಿಷ, ತೆಲಗು, ಮರಾಠಿ, ಮಲಯಾಳಂ, ತಮಿಳು ಮತ್ತ ಸ್ಪ್ಯಾನಿಷ್ ಭಾಷೆಗಳಲ್ಲಿ ಅನುವಾದಗೊಂಡಿವೆ.

ಇವರು ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಸದ್ಯಸರೂ ಆಗಿ ಕಾರ್ಯನಿರ್ವಹಿಸಿದ್ದಾರೆ.

## ಕವನ ಸಂಕಲನಗಳು 
1.ನಾನು ಮತ್ತು ಅವನು 

2.ನೀವು ಕಾಣಿರೆ, ನೀವು ಕಾಣಿರೆ 

3.ಕಭೀ ಕಭೀ 

4.ತನ್. ಹಾಯಿ

5.ನಿನಗಾಗಿ ಬರೆದ ಕವಿತೆಗಳು

## ಗಜಲ್ ಸಂಕಲನಗಳು 
1 ನಲವತ್ತು ಗಜಲುಗಳು 

2 ಮೂವತ್ತೈದು ಗಜಲುಗಳು  

3 ನಲವತ್ತೈದು ಗಜಲುಗಳು

1 "ಮೈಂ ಅವ್ರ ಮೇರೆ ಲಮ್ಹೆ" ( ಸಮಗ್ರ ಗಜಲುಗಳ ಸಂಗ್ರಹ.)

## ಗದ್ಯ ಕೃತಿಗಳು. 
1.ಶಿವಶರಣಿ ಮುಕ್ತಾಯಕ್ಕ (ಮಕ್ಕಳಿಗಾಗಿ)

2.ಢಕ್ಕೆಯ ಬೊಮ್ಮಣ್ಣ (ಸಂಶೋಧನೆ)

3.ಕನ್ನಡ ಸಾಹಿತ್ಯದಲ್ಲಿ ಸ್ತ್ರೀ ಸಂವೇದನೆಗಳು(ವೈಚಾರಿಕ

4.ಅಪ್ಪ (ಸಂಪಾಧನೆ)

5.ಮದಿರೆಯ ನಾಡಿನಲ್ಲಿ ( ಪ್ರವಾಸಕಥನ)

1 ಅವನು ಮಧು ಸಾವು (ಬಿಡಿ ದ್ವಿಪದಿಗಳ ಸಂಗ್ರಹ)

## ಪ್ರಶಸ್ತಿಗಳು 
1. ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಪುಸ್ತಕ ಬಹುಮಾನ

2.ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ವಿಶೇಷ ಗೌರವ ಪ್ರಶಸ್ತಿ

3. ಕರ್ನಾಟಕ ಸಾಹಿತ್ಯ ಪರಿಷತ್ತಿನ ಮಲ್ಲಿಕಾ ಪ್ರಶಸ್ತಿ

4. ಧಾರವಾಡ ವಿದ್ಯಾವರ್ಧಕ ಸಂಗದ ರತ್ನಮ್ಮ ಹೆಗೆಡೆ ಪ್ರಶಸ್ತಿ

5. ಗದಗಿನ ಕಲಾ ಪರಿಷತ್ತಿನ ಪ್ರಶಸ್ತಿ

6. ಸೇಡಂನ ಅಮ್ಮ ಪ್ರಶಸ್ತಿ

7. ಗುಲ್ಬರ್ಗದ ವಿಶ್ವವಿದ್ಯಾಲಯದ ರಾಜ್ಯೋತ್ಸವ ಪ್ರಶಸ್ತಿ

8. ಎಸ್. ಆರ್.ಪಾಟೀಲರ ಶ್ರೀ ಮಾಣಿಕ್ಯಮ್ಮಾ ಪ್ರಶಸ್ತಿ

## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತ್ಯ
ಎಚ್.ಎಸ್.ಮುಕ್ತಾಯಕ್ಕ
ಎಚ್.ಎಸ್.ಮುಕ್ತಾಯಕ್ಕ
ಫೆಬ್ರುವರಿ ೧೫

[[]] - ಫೆಬ್ರುವರಿ ತಿಂಗಳ ಹದಿನೈದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೪೬ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೧೯ ದಿನಗಳು(ಅಧಿಕ ವರ್ಷದಲ್ಲಿ ೩೨೦ ದಿನಗಳು) ಉಳಿದಿರುತ್ತವೆ.

## ಪ್ರಮುಖ ಘಟನೆಗಳು 
## ಜನನ 
* ೧೯೧೫ - ಕನ್ನಡ ಚಿತ್ರರಂಗದ ಹೆಸರಾಂತ ಚಿತ್ರಸಾಹಿತಿ ಸೋರಟ್ ಅಶ್ವಥ್

## ನಿಧನ 
## ರಜೆಗಳು/ಆಚರಣೆಗಳು 
* 
* 

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

ವರ್ಗ:ದಿನಗಳು
ವರ್ಗ:ಫೆಬ್ರುವರಿ
ಖೈದಿ (ಚಲನಚಿತ್ರ)

**ಖೈದಿ** (೧೯೮೪) ಕನ್ನಡ ಭಾಷೆಯ ಚಲನಚಿತ್ರವಾಗಿದ್ದು, ನಿರ್ದೇಶನ ಮತ್ತು ನಿರ್ಮಾಪಣ **ಕೆ.ಎಸ್.ಆರ್.ದಾಸ್** ಅವರು ಮಾಡಿದ್ದಾರೆ. ಈ ಚಿತ್ರಕ್ಕೆ ಪ್ರಸಿದ್ಧ ಸಂಗೀತ ನಿರ್ದೇಶಕ ಚಕ್ರವರ್ತಿ ಸಂಗೀತ ಸಂಯೋಜನೆ ನೀಡಿದ್ದು, ಅದರ ಸಂಗೀತ ಅತ್ಯಂತ ಜನಪ್ರಿಯವಾಗಿದೆ 

ಮುಖ್ಯ ಪಾತ್ರಗಳಲ್ಲಿ ವಿಷ್ಣುವರ್ಧನ್, ಮಾಧವಿ ಮತ್ತು ಆರತಿ ಅವರು ಅಭಿನಯಿಸಿದ್ದಾರೆ. ಚಿತ್ರದಲ್ಲಿ ಅವರ ಅಭಿನಯ ಅತ್ಯಂತ ಮೆಚ್ಚುಗೆಗೆ ಪಾತ್ರವಾಯಿತು.

ಖೈದಿ ಚಿತ್ರವು ತನ್ನ ಸಮಯದಲ್ಲಿ ಚಿತ್ರಪ್ರೇಮಿಗಳ ಮೆಚ್ಚುಗೆಗೆ ಪಾತ್ರವಾಗಿದ್ದು, ಅದರಲ್ಲಿ ನಡೆಯುವ ಕಥೆ ಮತ್ತು ಸಂಗೀತಗಳು ಜನಮನವನ್ನು ಗೆದ್ದವು. ಈ ಚಿತ್ರವು ೧೯೮೦ರ ದಶಕದ ಕನ್ನಡ ಚಿತ್ರರಂಗದಲ್ಲಿ ಒಂದು ಮಹತ್ವದ ಸ್ಥಾನ ಹೊಂದಿದೆ.
ಈ ಚಿತ್ರದ ಕಥೆ ಆಧುನಿಕ ಕಾಲದಲ್ಲಿ ಜೀವನದ ಹೋರಾಟ ಮತ್ತು ಸನಿಹದ ಸಂಬಂಧಗಳ ಕುರಿತಾಗಿದ್ದು, ಅದರ ಸೃಷ್ಟಿಕರ್ತರು ಪ್ರೇಕ್ಷಕರ ಮನಸ್ಸಿಗೆ ಹೊಂದುವಂತೆ ಅದನ್ನು ರಚಿಸಿದ್ದಾರೆ.

## ಪಾತ್ರವರ್ಗ
*ನಾಯಕ(ರು) =  ವಿಷ್ಣುವರ್ಧನ್
*ನಾಯಕಿ(ಯರು) = ಮಾಧವಿ, ಆರತಿ
*ಪೋಷಕ ನಟರು = ಜಯಮಾಲಿನಿ
## ಉಲ್ಲೇಖಗಳು
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಶ್ರಾವಣ ಬಂತು (ಚಲನಚಿತ್ರ)

ಈ ಚಿತ್ರದ ನಾಯಕನಟರು ಡಾ.ರಾಜ್‍ಕುಮಾರ್ ಹಾಗು ನಾಯಕಿ ಊರ್ವಶಿ.ಈ ಚಿತ್ರವು ೧೯೮೪ ರಲ್ಲಿ ಬಿಡುಗಡೆಯಾಯಿತು.ಇದು ಎರಡು ಜನ್ಮಗಳ ಕಥೆಯಾಗಿದೆ.

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳುವರ್ಗ:ರಾಜಕುಮಾರ್_ಚಲನಚಿತ್ರಗಳು
ಪ್ರೇಮವೇ ಬಾಳಿನ ಬೆಳಕು (ಚಲನಚಿತ್ರ)

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಬೆಂಕಿ ಬಿರುಗಾಳಿ (ಚಲನಚಿತ್ರ)

ಬೆಂಕಿ ಬಿರುಗಾಳಿ  2013 ರ  ಕನ್ನಡ ಆಕ್ಷನ್ ಹಾಸ್ಯ ಚಲನಚಿತ್ರವಾಗಿದ್ದು, ಎಸ್‌ಕೆ ***ಬಶೀದ್*** ನಿರ್ದೇಶಿಸಿ ನಿರ್ಮಿಸಿದ್ದಾರೆ. ಇದರ ಮೂಲಕ ನಾಯಕ ನಟನಾಗಿ ಕನ್ನಡ ಚಿತ್ರರಂಗಕ್ಕೆ  ಅವರು ಕಾಲಿಟ್ಟರು.  ಚಿತ್ರದಲ್ಲಿ ರಿಷಿ, ಕಾದಲ್ ಸಂಧ್ಯಾ, ರೇಖಾ, ಮೋನಿಕಾ, ಬಾನು ಮೆಹ್ರಾ, "ಬುಲೆಟ್" ಪ್ರಕಾಶ್, ಲಯೇಂದ್ರ ಮತ್ತು ಜನಾರ್ಧನ್ ಇದ್ದಾರೆ.  ಕೆ.ಎಸ್.ಚೆಲುವರಾಜ್ ಛಾಯಾಗ್ರಹಣ ಮತ್ತು ಎಂ.ಎಂ.ಶ್ರೀಲೇಖಾ ಸಂಗೀತ ಸಂಯೋಜಿಸಿದ್ದಾರೆ. ಚಲನಚಿತ್ರವನ್ನು ಜನವರಿ 2011 ರಲ್ಲಿ ಘೋಷಿಸಲಾಯಿತು.  ಕರ್ನಾಟಕ ಮತ್ತು ಆಂಧ್ರಪ್ರದೇಶದ ವಿವಿಧ ಸ್ಥಳಗಳಲ್ಲಿ ಚಿತ್ರೀಕರಣ ಮಾಡಲಾಗಿದೆ. 

*ಬೆಂಕಿ ಬಿರುಗಲಿ* 26 ಏಪ್ರಿಲ್ 2013 ರಂದು ಬಿಡುಗಡೆಯಾಯಿತು.   ಚಲನಚಿತ್ರವು ಮೂಲತಃ ದ್ವಿಭಾಷಾ - ತೆಲುಗು ಮತ್ತು ಕನ್ನಡ - ಆಗಿದ್ದು ಆದರೆ, ತೆಲುಗು ಆವೃತ್ತಿ  ಬಿಡುಗಡೆಯಾಗಲಿಲ್ಲ. 

## ಪಾತ್ರವರ್ಗ 
* ಚಂದು ಪಾತ್ರದಲ್ಲಿ ರಿಷಿ
* ದಯಾ ಪಾತ್ರದಲ್ಲಿ ಎಸ್.ಕೆ.ಬಶೀದ್
* ಮೋನಾ ಪಾತ್ರದಲ್ಲಿ ನಮಿತಾ
* ಸಂಧ್ಯಾ ಸಂಧ್ಯಾ
* ರೇಖಾ ವೇದವ್ಯಾಸ್ ರೇಖಾ ಪಾತ್ರದಲ್ಲಿ
* ರಿಷಿಕಾ ಸಿಂಗ್
* ಭಾನು ಶ್ರೀ ಮೆಹ್ರಾ698764rrrty
* ಸಲೋನಿ ಅಸ್ವಾನಿ
* ಬುಲೆಟ್ ಪ್ರಕಾಶ್
* ಲಯೇಂದ್ರ
* ಬ್ಯಾಂಕ್ ಜನಾರ್ದನ್

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಶೇಣಿ ಗೋಪಾಲಕೃಷ್ಣ ಭಟ್

**ಡಾ.ಶೇಣಿ ಗೋಪಾಲಕೃಷ್ಣ ಭಟ್**- ಯಕ್ಷಗಾನ ಲೋಕದ ಶ್ರೇಷ್ಠ ಕಲಾವಿದರಲ್ಲಿ ಪ್ರಮುಖರು. ಯಕ್ಷಗಾನ ಮಾತ್ರವಲ್ಲದೆ ಹರಿಕಥೆಯಲ್ಲೂ ಅವರು ವಿಶಿಷ್ಟ ಛಾಪು ಮೂಡಿಸಿದ್ದರು. ಶ್ರೇಷ್ಠ ವಾಗ್ಮಿ ಹಾಗೂ ಚಿಂತಕರಾಗಿದ್ದರು. `ಮಧ್ಯಮ ವ್ಯಾಯೋಗ', `ಪರಿಣಯ', `ಶರವು ಕ್ಷೇತ್ರ ಮಹಾತ್ಮೆ', `ಮೇಘನಾದ ವಿಜಯ' ಮೊದಲಾದ ಯಕ್ಷಗಾನ ಪ್ರಸಂಗಗಳನ್ನೂ ಅವರು ರಚಿಸಿದ್ದರು.

`ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ', `ಕೇರಳ ಸಂಗೀತ ಅಕಾಡೆಮಿ ಪ್ರಶಸ್ತಿ', `ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿ ಪ್ರಶಸ್ತಿ', ಹಾಗೂ ಮಂಗಳೂರು ವಿಶ್ವವಿದ್ಯಾಲಯದ ಗೌರವ `ಡಾಕ್ಟರೇಟ್ ಪದವಿ' ಮೊದಲಾದ ಗೌರವಗಳು ಇವರಿಗೆ ಸಂದಿವೆ. ಇವರು ಒಂದು ಬಾರಿ ಅಖಿಲ ಕರ್ನಾಟಕ ಯಕ್ಷಗಾನ ಸಮ್ಮೇಳನದ ಅಧ್ಯಕ್ಷರೂ ಆಗಿದ್ದರು. ಇವರು ಕಾಸರಗೋಡಿನ ಹೆಮ್ಮೆ. ಇವರ ಕುಟುಂಬದ ಸದಸ್ಯರು ಈಗಲೂ ಕಾಸರಗೋಡಿನಲ್ಲಿ ಇದ್ದಾರೆ. ಇವರ್ ಮೊಮ್ಮಗ ವೇಣುಗೋಪಾಲ್ ಕಾಸರಗೋಡು ಈಗ್ಲೂ ವಾಗ್ಮಿ

## ಜೀವನ
ಯಕ್ಷಗಾನ ಕ್ಷೇತ್ರದ ಮಾತಿನ ಮಾಂತ್ರಿಕ, ವೇಷಧಾರಿ, ಪ್ರಸಂಗಕರ್ತೃ, ಮೇಳದಯಜಮಾನ ಹೀಗೆ ಹಲವು ಹತ್ತು ಮುಖಗಳ ಪ್ರತಿಭೆಯ ಸಂಗಮರಾಗಿದ್ದ ಗೋಪಾಲಕೃಷ್ಣ ಭಟ್ಟರು  ಕಾಸರಗೋಡು ತಾಲ್ಲೂಕಿನ ಕುಂಬಳೆಯ ಎಡನಾಡುಗ್ರಾಮದಲ್ಲಿ ಏಪ್ರಿಲ್ 7, 1918ರಲ್ಲಿ ಜನಿಸಿದರು.  ತಂದೆ ನಾರಾಯಣಭಟ್ಟರು, ತಾಯಿ ಲಕ್ಷ್ಮೀಅಮ್ಮನವರು. ಗೋಪಾಲಕೃಷ್ಣ ಭಟ್ಟರು  ಮೂರು ವರ್ಷ ತುಂಬುವ ಮುನ್ನವೇ ಪಿತೃವಾತ್ಸಲ್ಯದಿಂದ ವಂಚಿತರಾದರು. ತಾಯಿ, ಅಜ್ಜಿಯ ಆಸರೆಯಲ್ಲಿ ಬದುಕು ನಡೆಯಿತು. ತಾಯಿ ಕುಮಾರವ್ಯಾಸ ಭಾರತ, ತೊರವೆ ರಾಮಾಯಣ, ಭಾಗವತ ಗ್ರಂಥಗಳ ಸುಶ್ರಾವ್ಯ ಹಾಡುಗಾರ್ತಿ. 

ಭಟ್ಟರು ಬೇಳದಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ ನಡೆಯುತ್ತಿದ್ದಾಗಲೇ 'ಶ್ರೀ ಸುಬ್ರಹ್ಮಣ್ಯ ಕೃಪಾ ಪೋಷಿತ ನಾಟಕ’ ಮಂಡಲಿಯ ಬಾಲನಟನಾಗಿ ರಂಗಪ್ರವೇಶ ಮಾಡಿದರು. ಭಕ್ತಿ ಸಾಮ್ರಾಜ್ಯ, ಸದಾರಮೆ, ಹರಿಶ್ಚಂದ್ರ, ಮೃಚ್ಛಕಟಿಕ, ಗಿರಿಜಾಕಲ್ಯಾಣ, ಪ್ರಹ್ಲಾದ ಚರಿತ ಮುಂತಾದ ನಾಟಕಗಳಲ್ಲಿ ಅಭಿನಯಿಸಿ ಖ್ಯಾತಿವಂತರಾದರು.

ಶೇಣಿ ಗೋಪಾಲಭಟ್ಟರು ಮುಂದೆ ಓದಿದ್ದು ಮಹಾರಾಜ ಸಂಸ್ಕೃತ ಕಾಲೇಜಿನಲ್ಲಿ.  
thumb|right|ಶೇಣಿ ಗೋಪಾಲಕೃಷ್ಣ ಭಟ್
## ಅರ್ಥಧಾರಿಯಾಗಿ
ಕವಿ ವೆಂಕಪ್ಪ ಶೆಟ್ಟಿ, ಮಾಸ್ತರ್‌ ವಿಷ್ಣುಭಟ್ಟರ ಅರ್ಥಗಾರಿಕೆಗೆ ಮಾರುಹೋದ ಭಟ್ಟರು ಅದೇ ದಾರಿಯಲ್ಲಿ ನಡೆದು ಅರ್ಥಧಾರಿಯಾಗಿ ಪ್ರಸಿದ್ಧಿ ಪಡೆದರು. ಮಲ್ಪೆ ಶಂಕರನಾರಾಯಣ ಸಾಮಗರೊಂದಿಗೆ ಯಕ್ಷಗಾನ ಜೋಡಿಯಾಟ ಮಾಡಿದ್ದು ಈ ಈರ್ವರಿಗೂ ಅಪಾರ ಕೀರ್ತಿಯನ್ನು ತಂದಿತು.  ಶೇಣಿ-ಸಾಮಗರ ರಾವಣಕಥೆ, ವಾಲಿವಧೆ ಪ್ರಸಂಗಗಳು ಅತ್ಯಂತ ಜನಪ್ರಿಯವೆನಿಸಿದ್ದವು.  

## ನಾನಾ ಪಾತ್ರಧಾರಿ
ಭಟ್ಟರಿಗೆ ಯಕ್ಷಗಾನದಲ್ಲಿ  ಮದ್ದಲೆ ನುಡಿಸುವುದು ಮತ್ತು ಹಾಡುಗಾರಿಕೆಯ ಜೊತೆಗೆ  ಸಾಹಿತ್ಯದ ಒಲವು ಕೂಡಾ ಬೆಳೆದುಬಂತು.   ಮೇಘನಾದ, ಗೃಹಿಣಿ, ರಾಮಾಂಜನೇಯ, ಮಾತೃಭಕ್ತಿ ಮುಂತಾದವು ಶೇಣಿ ಗೋಪಾಲ ಭಟ್ಟರು ರಚಿಸಿದ ಯಕ್ಷಗಾನ ಪ್ರಸಂಗಗಳು.  ಈ ನಿಟ್ಟಿನಲ್ಲಿ ಅವರು ಕನ್ನಡ ಭಾಷೆ, ಸಂಸ್ಕೃತಿ ಉಳಿವಿಗಾಗಿ ಮಾಡಿದ ಕಾಯಕ ಅಪಾರವಾದುದು.  ಭಟ್ಟರು  ‘ಕುತ್ಯಾಳ ಶ್ರೀ ಗೋಪಾಲಕೃಷ್ಣ ಯಕ್ಷಗಾನ ನಾಟಕಸಭಾ’ ಅಲ್ಲದೆ ಸುರತ್ಕಲ್, ಕುಂಡಾವು, ಕೊಡ್ಲು, ಧರ್ಮಸ್ಥಳ ಮುಂತಾದ ಮೇಳಗಳಲ್ಲೂ ಅಭಿನಯಿಸಿದ್ದರು. ತುಳುನಾಡಸಿರಿ. ತಿರುಪತಿ ಮಹಾತ್ಯ್ಮ, ಚಂದ್ರಾವಳಿ ವಿಲಾಸ, ಕಡುಗಲಿ ಕುಮಾರರಾಮ, ಮಂತ್ರಾಲಯ ಮಹಾತ್ಮ್ಯ, ರಾಜಾಯಯಾತಿ, ಬಪ್ಪ ಬ್ಯಾರಿ, ಭೀಷ್ಮ, ವಾಲಿ, ಕಂಸ, ರಾವಣ, ಮಗಧ  ಮುಂತಾದವವು  ಇವರನ್ನು ನಟನೆಯಲ್ಲಿ ಉತ್ತುಂಗಕ್ಕೇರಿಸಿದ ಪಾತ್ರಗಳು.

## ಪ್ರಶಸ್ತಿ ಗೌರವಗಳು
ಶೇಣಿ ಗೋಪಾಲಕೃಷ್ಣ ಭಟ್ಟರಿಗೆ  ಸಂದ ಪ್ರಶಸ್ತಿಗೌರವಗಳು ಹಲವಾರು. ಕರ್ನಾಟಕ, ಕೇರಳ, ಎರಡು ರಾಜ್ಯಗಳಿಂದಲೂ ರಾಜ್ಯಪ್ರಶಸ್ತಿ ಗಳಿಸಿದ ಯಕ್ಷಗಾನ ಕಲಾವಿದರೆಂಬ ಹೆಗ್ಗಳಿಕೆಯ ಜೊತೆಗೆ ಕ್ಯಾಸೆಟ್ ಲೋಕದಲ್ಲಿ ಅವರ ಅನೇಕ ಕ್ಯಾಸೆಟ್ಟುಗಳು  ದಾಖಲೆಯ ಮಾರಾಟವಾದವು.   ಮಂಗಳೂರು ವಿಶ್ವವಿದ್ಯಾಲಯವು ಶೇಣಿ ಗೋಪಾಲಕೃಷ್ಣ ಭಟ್ಟರಿಗೆ ಡಾಕ್ಟರೇಟ್ ಗೌರವವನ್ನಿತ್ತು ಗೌರವಿಸಿತು.  ಸಾಮಗ ಪ್ರಶಸ್ತಿ ಅವರಿಗೆ ಸಂದ ಮತ್ತೊಂದು ಗೌರವ.

## ಧ್ವನಿಮುದ್ರಿಕೆಗಳು
ಯಕ್ಷಗಾನ ಮತ್ತು ತಾಳ ಮದ್ದಲೆಗಳಲ್ಲಿ ಅವರ 500ಕ್ಕೂ ಹೆಚ್ಚು ಧ್ವನಿಮುದ್ರಿಕೆಗಳು ಬೆಳಕು ಕಂಡು ಜನಪ್ರಿಯಗೊಂಡಿವೆ. 

## ವಿದಾಯ
ಈ ಮಹಾನ್ ಕಲಾವಿದರು ಜೂನ್ ೦೮, ೨೦೦೬ ರಂದು ಕಾಸರಗೋಡಿನಲ್ಲಿ ನಿಧನರಾದರು. ಯಕ್ಷಗಾನ ಜಗತ್ತಿನಲ್ಲಿ ಅವರು ಉಳಿಸಿಹೋದ ಹೆಜ್ಜೆಗಳು ಅಳಿಸಲಾರದಂತಹವು.

## **ಉಲ್ಲೇಖಗಳು**
## **ಬಾಹ್ಯ ಸಂಪರ್ಕಗಳು**
* ಶೇಣಿ ಗೋಪಾಲಕೃಷ್ಣ ಭಟ್‍ರವರ ಆತ್ಮಕಥನ 

ವರ್ಗ: ಹರಿಕಥೆ
ವರ್ಗ:೨೦೦೬ ನಿಧನ
ವರ್ಗ:ಯಕ್ಷಗಾನ ಕಲಾವಿದರು
ವರ್ಗ:ಹವ್ಯಕ
ಸೋರಟ್ ಅಶ್ವಥ್

thumb|right|ಸೋರಟ್ ಅಶ್ವಥ್
**ಸೋರಟ್ ಅಶ್ವಥ್** - (೧೯೧೫-೧೯೯೮) - ಕನ್ನಡ ಚಿತ್ರರಂಗದ ಹೆಸರಾಂತ ಚಿತ್ರಸಾಹಿತಿಗಳಲ್ಲೊಬ್ಬರು. ಭಕ್ತ ಕನಕದಾಸ ಸೇರಿದಂತೆ ಕೆಲವು ಚಲನಚಿತ್ರಗಳಲ್ಲಿ ಪೋಷಕಪಾತ್ರದಲ್ಲಿ ನಟಿಸಿದ್ದಾರೆ.

## ಬಾಲ್ಯ
ನಂಜನಗೂಡಿನ ವೈದಿಕ ಮನೆತನದ ಅಗ್ನಿಹೋತ್ರಿ ಲಕ್ಷ್ಮೀನರಸಿಂಹ ಶಾಸ್ತ್ರಿಗಳ ಜ್ಯೇಷ್ಠ ಪುತ್ರನಾಗಿ **ಸೋರಟ್ ಅಶ್ವಥ್** ೧೯೧೫ರ ಫೆಬ್ರವರಿ ೧೫ರಂದು ಜನಿಸಿದರು.
ಇವರ ಬಾಲ್ಯದ ಹೆಸರು **ಅಶ್ವಥ್ ನಾರಾಯಣ ಶಾಸ್ತ್ರಿ**.
ಮೈಸೂರಿನ ವೆಸ್ಲಿ ಮಿಷನರಿ ಸ್ಕೂಲಿನಲ್ಲಿ ಓದಿದ ಇವರು ಸಂಸ್ಕೃತ ಶಾಲೆಯಲ್ಲಿ ಹೆಚ್ಚಿನ ವಿದ್ಯಾಭ್ಯಾಸ ಪಡೆದರು.
ಪ್ರತಿಭಾವಂತರಾಗಿದ್ದರೂ ತಂದೆಯ ಅನಾರೋಗ್ಯದಿಂದ ವಿದ್ಯಾಭ್ಯಾಸ ಅರ್ಧಕ್ಕೆ ನಿಂತುಹೋಯಿತು.

## ರಂಗಭೂಮಿ
ನಟ ಭಯಂಕರ ಗಂಗಾಧರರಾಯರು ಇವರ ಪ್ರತಿಭೆಯನ್ನು ಗುರುತಿಸಿ ರಂಗಪ್ರವೇಶ ಮಾಡಿಸಿದರು. ಮಹಮ್ಮದ್ ಪೀರ್ ಅವರ ನಾಟಕ ಮಂಡಳಿ ಅವರಿಗೆ ಖ್ಯಾತಿಯನ್ನು ತಂದುಕೊಟ್ಟಿತು.

## ಚಿತ್ರರಂಗ
೧೯೪೦ರಲ್ಲಿ ಎಂ.ವಿ.ರಾಜಮ್ಮನವರ ರಾಧಾರಮಣ ಚಿತ್ರದಲ್ಲಿ ಕಿರು ಪಾತ್ರ ವಹಿಸುವ ಮೂಲಕ ಬೆಳ್ಳಿತೆರೆ ನಂಟಿಗೆ ಬಂದರು. 
ಹಲವು ಚಿತ್ರಗಳಲ್ಲಿ ಸಣ್ಣಪುಟ್ಟ ಪಾತ್ರಗಳಲ್ಲಿ ಅಭಿನಯಿಸಿದರೂ ಹೇಳಿಕೊಳ್ಳುವ ಬೆಳವಣಿಗೆ ಸಿಕ್ಕಲಿಲ್ಲ. ಮಹಾನಂದ ಚಿತ್ರಕ್ಕೆ
ಸಹ ನಿರ್ದೇಶಕರಾಗಿದ್ದೂ ಆಯಿತು. ಮತ್ತೆ ರಂಗಭೂಮಿಗೆ ಮರಳಿದ ಅಶ್ವಥ್ ೧೯೪೯ರಲ್ಲಿ **ಜ್ಯೋತಿ ಕಲಾ ಸಂಘ** ಎಂಬ ನಾಟಕ ಸಂಸ್ಥೆ ಆರಂಭಿಸಿದರು. ಅದರಲ್ಲೂ ಅಂಥ ಯಶಸ್ಸು ಕಾಣಲಿಲ್ಲ.

೧೯೫೩ರಲ್ಲಿ ಬೇಂದ್ರೆಯವರು ವಿಚಿತ್ರ ಪ್ರಪಂಚ ಚಿತ್ರಕ್ಕೆ ಬರೆದ ಸಂಭಾಷಣೆಗಳು ಪಾತ್ರಧಾರಿಗಳಿಗೆ ಕಠಿಣವಾದಾಗ ಅದನ್ನು ಸರಳಗೊಳಿಸುವ ಮಹತ್ತರ ಜವಾಬ್ದಾರಿ ಇವರಿಗೆ ಬಂದಿತು. *ಸೋರಟ್ ಅಶ್ವಥ್* ಎಂಬ ನಾಮಧೇಯ ಬಂದದ್ದು ಅಲ್ಲಿಂದಲೇ. 

ಮನೆ ತುಂಬಿದ ಹೆಣ್ಣು ಚಿತ್ರಕ್ಕೆ ಗೀತೆಗಳನ್ನು ರಚಿಸುವ ಅವಕಾಶ ಲಭಿಸಿತು. ಇಲ್ಲಿಂದ ಗೀತರಚನಕಾರರಾಗಿ ಅವರು ಯಶಕಂಡರು.

ನಂದಾದೀಪ, ಗಾಳಿಗೋಪುರ, ನವಜೀವನ, ಕಠಾರಿವೀರ ಚಿತ್ರಗಳಿಗೆ ಅವರು ಬರೆದ ಗೀತೆಗಳು ಬಹು ಜನಪ್ರಿಯವಾದವು. ೧೯೭೨ರಲ್ಲಿ ಸ್ನೇಹಿತರೊಡಗೂಡಿ ಬಾಂಧವ್ಯ ಎಂಬ ಚಲನಚಿತ್ರ ನಿರ್ಮಿಸಿದರು. ಚಿತ್ರ ಸದಭಿರುಚಿಯದು ಎಂದು ಹೆಸರು ಮಾಡಿದರೂ ವಿತರಕರ ಸಮಸ್ಯೆಯಿಂದ ಅಶ್ವಥ್ ನಷ್ಟ ಕಂಡರು. ೧೯೭೪ರಲ್ಲಿ ಶನಿಪ್ರಭಾವ ಎಂಬ ಇನ್ನೊಂದು ಪೌರಾಣಿಕ ಚಿತ್ರ ನಿರ್ಮಿಸಿದರು. ಇಲ್ಲೂ ಕೂಡ ನಷ್ಟ ಅನುಭವಿಸಿದರು. ಹಲವು ಕಷ್ಟದ ದಿನಗಳನ್ನು ಕಂಡ ಅಶ್ವಥ್ ಅವರಿಗೆ ಪಡುವಾರಳ್ಳಿ ಪಾಂಡವರು ಚಿತ್ರಕ್ಕೆ ಬರೆದ ಗೀತೆಗಳು ಮತ್ತೊಮ್ಮೆ ಹೆಸರನ್ನು ತಂದುಕೊಟ್ಟವು.

**೬೦** ಚಿತ್ರಗಳಿಗೆ ಸಂಭಾಷಣೆ, **೧೬೦** ಚಿತ್ರಗೀತೆಗಳು ಅಶ್ವಥರಿಂದ ಸಂದಿದ್ದರೂ ಕನ್ನಡ ಚಿತ್ರರಂಗ ತನ್ನ ವೈಭವದ ಯುಗದಲ್ಲಿ ಅವರನ್ನು ಸಂಪೂರ್ಣ ನಿರ್ಲಕ್ಷಿಸಿತು ಎಂದು ವಿಮರ್ಶಕರ ಅಭಿಪ್ರಾಯ.

ನಾಗತಿಹಳ್ಳಿ ಚಂದ್ರಶೇಖರ್ ನಿರ್ದೇಶನದ ಹೂಮಳೆ ಚಿತ್ರದ ಅಭಿನಯ ಅವರಿಗೆ ದೊರೆತ ಬೆಳ್ಳಿತೆರೆಯ ಕೊನೆಯ ಅವಕಾಶ.

## ನಿಧನ
೧೯೯೮ರ ಫೆಬ್ರವರಿ ೫ರಂದು ಸೋರಟ್ ಅಶ್ವಥ್ ಅವರು ನಿಧನ ಹೊಂದಿದರು.

## ಗೀತೆರಚನೆ ಒದಗಿಸಿರುವ ಚಿತ್ರಗಳು
* ಆನಂದ ಭೈರವಿ
* ಗಾಳಿಗೋಪುರ
* ನವಜೀವನ
* ನಂದಾದೀಪ
* ಪಡುವಾರಳ್ಳಿ ಪಾಂಡವರು
* ಶ್ರೀಶೈಲ ಮಹಾತ್ಮೆ
## ಉಲ್ಲೇಖಗಳು
## ಆಕರಗಳು
* ಮಾಹಿತಿ ನೆರವು - ವಿಜಯ ಕರ್ನಾಟಕದಲ್ಲಿ ಪ್ರಕಟಿತ ಲೇಖನ,ಲೇಖಕರು :ಎನ್.ಎಸ್.ಶ್ರೀಧರ ಮೂರ್ತಿ

ವರ್ಗ:೧೯೧೫ ಜನನ
ವರ್ಗ:೧೯೯೮ ನಿಧನ
ವರ್ಗ:ಚಿತ್ರಕಥೆ ಲೇಖಕ
ತುಳಸಿ ವೇಣುಗೋಪಾಲ್

**ತುಳಸಿ ವೇಣುಗೋಪಾಲ್** ಇವರುಮಂಗಳೂರಿನಲ್ಲಿ ಜನಿಸಿದರು.

## ಕೃತಿಗಳು
### ಕವನ ಸಂಕಲನ
* ಪುಟಗಳ ಮಧ್ಯದಲ್ಲೊಂದು ನವಿಲುಗರಿ

### ಕಥಾಸಂಕಲನ
* ಮುಂಜಾವಿಗೆ ಕಾದವಳು

## ಪ್ರಶಸ್ತಿಗಳು
* ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ (೧೯೯೬)
* ವರ್ಧಮಾನ ಉದಯೋನ್ಮುಖ ಸಾಹಿತ್ಯ ಪ್ರಶಸ್ತಿ (೧೯೯೮)

ವರ್ಗ:ಕನ್ನಡ ಸಾಹಿತ್ಯ
ತುಳಸಿ ವೇಣುಗೋಪಾಲ್
ತುಳಸಿ ವೇಣುಗೋಪಾಲ್
ಇಂದಿನ ರಾಮಾಯಣ (ಚಲನಚಿತ್ರ)

**ಇಂದಿನ ರಾಮಾಯಣ**,ರಾಜಾಚಂದ್ರ ನಿರ್ದೇಶಿಸಿದ ಮತ್ತು. ದ್ವಾರಕೀಶ್ ನಿರ್ಮಿಸಿದ ೧೯೮೪ ಕನ್ನಡ ಚಿತ್ರ.

## ಪಾತ್ರವರ್ಗ
*ವಿಷ್ಣುವರ್ಧನ್
*ಗಾಯತ್ರಿ
*ಸಿ.ಆರ್.ಸಿಂಹ
*ಲೀಲಾವತಿ
*ತುಳಸಿ
*ಶ್ರೀಧರ್
*ಸತೀಶ್
*ವಿಜಯ್
*ಲೋಹಿತಾಶ್ವ

## ಹಾಡಗಳು
{| class="wikitable sortable "
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| *ನಾಳೆಯ ಸವಿಮಾತೆ*
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ವಾಣಿ ಜಯರಾಮ್
|-
| 2
| *ಊರೆಲ್ಲಾ ನಿನ್ನ ಹಿಂದೆ*
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ
|-
| 3
| *ಸನಿಹ ನೀನಿರಲು*
| ಮಂಜುಳಾ
|-
| 4
| *ಆಸೆ ಹೆಚ್ಚಾಗಿದೆ * 
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಮಂಜುಳಾ
|-

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಹುಲಿ ಹೆಜ್ಜೆ (ಚಲನಚಿತ್ರ)

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಯಾರಿವನು (ಚಲನಚಿತ್ರ)

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳುವರ್ಗ:ರಾಜಕುಮಾರ್_ಚಲನಚಿತ್ರಗಳು
ರಾಮಾಪುರದ ರಾವಣ (ಚಲನಚಿತ್ರ)

**ರಾಮಾಪುರದ ರಾವಣ** ಚಿತ್ರವು 01 ಸೆಪ್ಟೆಂಬರ್ 1984 ದ ಚಿತ್ರ. ಈ ಚಿತ್ರವನ್ನು ರಾಜಾಚಂದ್ರರವರು ನಿರ್ದೇಶಿಸಿದ್ದಾರೆ. ಸಿ.ಜಯರಾಂರವರು ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ ಅನಂತನಾಗ್ ನಾಯಕನ ಪಾತ್ರದಲ್ಲಿ ಮತ್ತು ಆರತಿ ನಾಯಕಿಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.

## ಚಿತ್ರದ ಹಾಡುಗಳು
* ಅ ಆ ಇ ಈ ಸರಿಯಾಗಿ - ಎಸ್.ಪಿ.ಬಿ, ಎಸ್.ಜಾನಕಿ
* ಕಂದ ನಗುತ್ತಿರು - ಎಸ್.ಪಿ.ಬಿ
* ಗಟ ಗಟನೇ ನಿನ್ನ - ಎಸ್.ಪಿ.ಬಿ

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಋಣಮುಕ್ತಳು (ಚಲನಚಿತ್ರ)

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಅವಳ ಅಂತರಂಗ (ಚಲನಚಿತ್ರ)

**ಅವಳ ಅಂತರಂಗ** ಚಿತ್ರವು ೧೯೮೪ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಆರ್.ಎನ್.ಜಯಗೋಪಾಲ್ರವರು ನಿರ್ದೇಶಿಸಿದ್ದಾರೆ.
## ಚಿತ್ರದ ಗೀತೆಗಳು
* ಗಾಳಿ ಮೇಲೆ ತೇಲಿ ಬಂತು - ಎಸ್. ಜಾನಕ್ಕಿ
* ಮುಡಿದಿಹ ಮಲ್ಲಿಗೆಯು - ಎಸ್.ಪಿ.ಬಿ, ವಾಣಿ ಜೈರಾಮ್
* ಹತ್ತಿರ ಬಂದರೆ -  ವಾಣಿ ಜೈರಾಮ್, ರಾಜ್ ಸೀತರಾಮ್
* ಚೆಲ್ಲುವೇಯ ಚೆಲ್ಲುವು - ವಾಣಿ ಜೈರಾಮ್, ರಾಜ್ ಸೀತರಾಮ್

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಪ್ರೇಮಿಗಳ ಸವಾಲ್ (ಚಲನಚಿತ್ರ)

** ಪ್ರೇಮಿಗಳ ಸವಾಲ್**, **ವಿ.ಸೋಮಶೇಖರ್** ನಿರ್ದೇಶನ ಮತ್ತು **ಫಿಲ್ಮ್ ಕೋ.** ನಿರ್ಮಾಣ ಮಾಡಿರುವ **೧೯೮೪**ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ *ರಾಜನ್-ನಾಗೇಂದ್ರ* ಸಂಗೀತ ನಿರ್ದೇಶನ ಮಾಡಿದ್ದಾರೆ. *ಪ್ರಭಾಕರ್*,*ರವಿಚಂದ್ರನ್* ಮತ್ತು *ಅರ್ಚನ* ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

ಚಿತ್ರದ ಕಥಾವಸ್ತು ಪ್ರೇಮ ಮತ್ತು ಸ್ನೇಹದ ನಡುವೆ ನಡೆಯುವ ಸಂಘರ್ಷದ ಚುಟುಕುಗಳನ್ನು ಒಳಗೊಂಡಿದೆ. ಇಬ್ಬರು ಪ್ರೇಮಿಗಳು ತಮ್ಮ ಸಂಬಂಧಕ್ಕಾಗಿ ಸಮಾಜದ ಮತ್ತು ಕುಟುಂಬದ ವಿರೋಧಗಳ ವಿರುದ್ಧ ಎದುರಿಸುವ ಸವಾಲುಗಳನ್ನು ಚಿತ್ರದಲ್ಲಿ ನಿರೂಪಿಸಲಾಗಿದೆ. 

ಚಿತ್ರದ ಛಾಯಾಗ್ರಹಣ ಸುಂದರ ದೃಶ್ಯಗಳನ್ನು ಹಿಡಿದಿಡಲು ಯಶಸ್ವಿಯಾಗಿದೆ. ಸಂಗೀತದ ಮೂಲಕ ಕಥೆಯ ಭಾವನೆಗಳನ್ನು ಜೋರಾಗಿ ವ್ಯಕ್ತಪಡಿಸಲಾಗಿದೆ. ರಾಜನ್-ನಾಗೇಂದ್ರ ಜೋಡಿಯು ರಚಿಸಿದ ಗೀತೆಗಳು ಜನಪ್ರಿಯತೆ ಪಡೆದವು. ಈ ಚಿತ್ರದಲ್ಲಿ ಬಳಸಿದ ಹಿನ್ನೆಲೆ ಸಂಗೀತವು ದೃಶ್ಯಗಳ ತೀವ್ರತೆಯನ್ನು ಹೆಚ್ಚಿಸುವಲ್ಲಿ ಪ್ರಮುಖ ಪಾತ್ರವಹಿಸಿದೆ.

ಚಿತ್ರ ೧೯೮೪ರಲ್ಲಿ ಬಿಡುಗಡೆಯಾಗಿ, ಆ ಸಮಯದ ಪ್ರೇಕ್ಷಕರಿಗೆ ಭಾವನಾತ್ಮಕ ಅನುಭವವನ್ನು ನೀಡಿತು. ವಿಭಿನ್ನ ಸಂಗೀತ ಸಂಯೋಜನೆ ಮತ್ತು ಅಭಿನಯಗಳ ಮೂಲಕ ಚಿತ್ರವು ಶ್ಲಾಘನೆಗೆ ಪಾತ್ರವಾಯಿತು. ರವಿಚಂದ್ರನ್ ಅವರ ಅಭಿವ್ಯಕ್ತಿಪೂರ್ಣ ಅಭಿನಯ, ಮತ್ತು ಅರ್ಚನಾ ಅವರ ನಯವಾದ ಪಾತ್ರ ನಿರ್ವಹಣೆ ಚಿತ್ರಕ್ಕೆ ಹೆಚ್ಚಿನ ಒತ್ತು ನೀಡಿತು.

## ಸಂಗೀತ
ಚಿತ್ರದ ಪ್ರಮುಖ ಆಕರ್ಷಣೆ ಅದರ ಸಂಗೀತವಾಗಿದ್ದು, ಕೆಲವು ಹಾಡುಗಳು ಆ ಕಾಲದಲ್ಲಿ ಹಿಟ್ ಆಗಿದ್ದವು. ರಾಜನ್–ನಾಗೇಂದ್ರ ಅವರ ಸಂಗೀತ ಸಂಯೋಜನೆ ಪ್ರೇಕ್ಷಕರ ಮನಸ್ಸಿನಲ್ಲಿ ಇಂದಿಗೂ ಗುನುಗುತ್ತಿದೆ.

## ಪಾತ್ರವರ್ಗ
*ನಾಯಕ(ರು) =  ಪ್ರಭಾಕರ್, ರವಿಚಂದ್ರನ್
*ನಾಯಕಿ(ಯರು) = ಅರ್ಚನ
*ಪೋಷಕ ನಟರು = ವಜ್ರಮುನಿ
## ಉಲ್ಲೇಖಗಳು
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಆಕ್ಸಿಡೆಂಟ್ (ಚಲನಚಿತ್ರ)

**ಆಕ್ಸಿಡೆಂಟ್** ಚಲನಚಿತ್ರ (೧೯೮೫) ಶಂಕರ್ ನಾಗ್ ನಿರ್ದೇಶನದ ಕನ್ನಡ ಚಿತ್ರ. ಈ ಚಿತ್ರದ ಪ್ರಮುಖ ಪಾತ್ರಗಳಲ್ಲಿ ತನ್ನ ಹಿರಿಯ ಸಹೋದರ ಅನಂತ್ ನಾಗ್ ಮತ್ತು ಪತ್ನಿ ಅರುಂಧತಿ ನಾಗ್ ನಟಿಸಿದರು. ಇದು ಕನ್ನಡ ಸಿನೆಮಾದಲ್ಲಿ ಒಂದು ಮೈಲಿಗಲ್ಲಿನ ಚಿತ್ರ ಎಂದು ಪರಿಗಣಿಸಲಾಗಿತ್ತು.

ಚಿತ್ರವು ಮೇಲಿನ ವರ್ಗದ  ಶ್ರೀಮಂತ ಮತ್ತು ಪ್ರಬಲ ಜೀವನ ಶೈಲಿಯನ್ನು ಚಿತ್ರಿಸುತ್ತದೆ. ಮನೆ, ತೋಟಗಳು, ತಮ್ಮ ಸ್ನೇಹಿತರು, ತಮ್ಮ ಸೇವಕರ ನಡವಳಿಕೆ, ಇತರ ಜನರೊಂದಿಗೆ ತಮ್ಮ ಅಂತರ ಕ್ರಮ, ತಮ್ಮ ಭಾಷೆಯನ್ನು ಚಿತ್ರಿಸಲಾಗಿದೆ.

ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಎಂ.ಎಸ್.ವೇದಾ

**ಡಾ. ಎಂ.ಎಸ್.ವೇದಾ** ಕನ್ನಡ ಸಾಹಿತ್ಯದ ಗಂಭೀರ ವಿಚಾರಧಾರೆಯುಳ್ಳ ಸೃಜನಶೀಲ ಲೇಖಕಿ. ಇವರ ಸಾಹಿತ್ಯದ ಹರುಹು ದೊಡ್ಡದು. ಕವಿತೆ, ಕಥೆ, ಕಾದಂಬರಿ, ನಾಟಕಗಳನ್ನು ರಚಿಸಿದ್ದಾರೆ.
### ಜನನ, ಶಿಕ್ಷಣ
ಇವರು ಮೇ ೦೪- ೧೯೬೫ ಮೈಸೂರಿನಲ್ಲಿ ಜನಿಸಿದರು. ತಂದೆ ಸಿ.ಶಿವಣ್ಣ,  ತಾಯಿ ದೇವಿರಮ್ಮ. ಮೈಸೂರು ವಿಶ್ವವಿದ್ಯಾನಿಲಯದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆ ಮಾನಸಗಂಗೋತ್ರಿಯಲ್ಲಿ ಕನ್ನಡ ಎಂ.ಎ ಮತ್ತು ಪಿಎಚ್.ಡಿ ಪದವೀಧರೆಯಾಗಿದ್ದಾರೆ. ಕನ್ನಡ ಸಾಹಿತಿ ಬಿ.ಪುಟ್ಟಸ್ವಾಮಯ್ಯನವರ ನಾಟಕ ಹಾಗೂ ಕಾದಂಬರಿಗಳನ್ನು ಕುರಿತು ಸಂಶೋಧನಾ ವ್ಯಾಸಂಗ ಮಾಡಿದ್ದಾರೆ.                     
### ವೃತ್ತಿ ಜೀವನ
ಪಿರಿಯಾಪಟ್ಟಣದ ಸರ್ಕಾರಿ ಕಾಲೇಜಿನಲ್ಲಿ ಕನ್ನಡ ಸಹ ಪ್ರಾಧ್ಯಾಪಕರಾಗಿ, ಮಹಾರಾಣಿ ಮಹಿಳಾ ವಿಜ್ಞಾನ ಕಾಲೇಜು (ಸ್ವಾಯತ್ತ), ಮೈಸೂರು ಇಲ್ಲಿ ಕನ್ನಡ ಸಹ ಪ್ರಾಧ್ಯಾಪಕಿಯಾಗಿ, ಸರ್ಕಾರಿ ಪ್ರಥಮ ದರ್ಜೆ ಕಾಲೇಜು ಸಿದ್ಧಾರ್ಥನಗರ ಮೈಸೂರು ಇಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ, ಪ್ರಸ್ತುತ ವೃತ್ತಿಯಿಂದ ನಿವೃತ್ತಿ ಹೊಂದಿ ಸಾಹಿತ್ಯ ಬರವಣಿಗೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ.  ಸೂಕ್ಷ್ಮ  ಸಂವೇದನೆಯ ಲೇಖಕಿಯಾದ ವೇದಾ ತಮ್ಮ ರಚನಾ ಕೌಶಲ್ಯ ಮತ್ತು ಪ್ರತಿಭೆಗಳನ್ನು ಸ್ತ್ರೀ ಬದುಕಿನ ಮೀಮಾಂಸೆಗಾಗಿ ದುಡಿಸಿಕೊಳ್ಳುತ್ತಾರೆ.

### ಕಥಾ ಸಂಕಲನಗಳು
* ಪ್ರೀತಿ ಮತ್ತು ಸಾವು
* ಪಾಲು (೧೯೯೭)
* ಬಿಳಿಯೆಣ್ಣು ಮತ್ತು ದುಂಡವ್ವನ ದೆವ್ವ(೨೦೦೨)  
* ಮುಳ್ಳ ಮನೆಯ ಮೇಲೆ(೨೦೦೯)
* ಎಂ ಎಸ್ ವೇದಾರ ಸಣ್ಣಕಥೆಗಳು - ಈ ತನಕ(೨೦೧೦)
* ಕಂಬಳಿಯೊಳಗೆ ಕೂಳ ಕಟ್ಟಿ (೨೦೧೮)

### ಕಾದಂಬರಿಗಳು
* ಜಮೀನು (೨೦೦೦)
* ಜಯ (೨೦೦೪)                             
* ಕಪ್ಪುಕಿವಿಯ ಬಿಳಿಯ ಕುದುರೆಗಳು (೨೦೦೭)                
* ರಾಜ ಒಡೆಯರು (೨೦೧೪)             
* ದೊಡ್ಡ ತಾಯಿ.

### ಕವನ ಸಂಕಲನಗಳು
* ಕಾವ್ಯಕೂಸು (೧೯೮೫)
* ಗಂಗೋತ್ರಿಯಲ್ಲಿ (೧೯೮೭)
* ಬಿಳಲುಗಳು (೧೯೮೯)
* ದಾಖಲಾಗುವುದು ಬೇಡ(೨೦೦೪)

### ನಾಟಕ
* ಉತ್ತರ ಶಾಕುಂತಲಾ
### ಪಿ.ಎಚ್ ಡಿ.ಮಹಾಪ್ರಬಂಧ
* ಬಿ.ಪುಟ್ಟಸ್ವಾಮಯ್ಯನವರ ನಾಟಕ ಹಾಗೂ ಕಾದಂಬರಿಗಳ ಸಮಗ್ರ ಅಧ್ಯಯನ (೧೯೯೨)
### ಸಾಹಿತ್ಯ ವಿಮರ್ಶೆ
* ಆರ್ದ್ರಗರ್ವದ ಹುಡುಗಿ (೨೦೧೦)                       
* ಮಹಿಳಾ ಕಾವ್ಯ ಕಾರಣ (೨೦೧೬)                          
### ವ್ಯಕ್ತಿ ಚಿತ್ರ
* ಚದುರಂಗ (೨೦೦೧)

### ಪ್ರಶಸ್ತಿಗಳು
* ಗೀತಾದೇಸಾಯಿ ದತ್ತಿನಿಧಿ ಬಹುಮಾನ, 
* ಹೆಚ್.ವಿ. ಸಾವಿತ್ರಮ್ಮ ದತ್ತಿನಿಧಿ ಬಹುಮಾನ.
* ತ್ರಿವೇಣಿ ಕಾದಂಬರಿ ಪ್ರಶಸ್ತಿ.
* ಹೆಚ್.ವಿ. ಸಾವಿತ್ರಮ್ಮ ಪ್ರಶಸ್ತಿ (ಅಖಿಲ ಕರ್ನಾಟಕ ಲೇಖಕಿಯರ ಸಂಘ, ಬೆಂಗಳೂರು).
* ಮಾಣಿಕ್‌ಬಾಯಿ ಪಾಟೀಲ್ ಪ್ರಶಸ್ತಿ (ಕಲಬುರ್ಗಿ).
* ಹಾವನೂರು ಪ್ರಶಸ್ತಿ (ಹಾವೇರಿ)
* ಭಾರತೀಸುತ ಕಾದಂಬರಿ ಪ್ರಶಸ್ತಿ (ಕನ್ನಡ ಸಾಹಿತ್ಯ ಪರಿಷತ್ತು)
* ಗೊರೂರು ಸಾಹಿತ್ಯ ಪ್ರಶಸ್ತಿ (ಬೆಂಗಳೂರು)
* ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ (ವಿದ್ಯಾವರ್ಧಕ ಸಂಘ, ಧಾರವಾಡ)
* ಇನ್ಫೋಸಿಸ್ ಸಾಹಿತ್ಯ ಪ್ರತಿಷ್ಠಾನ ಪ್ರಶಸ್ತಿ (ಧಾರವಾಡ)
* ದಕ್ಷಿಣ ಕೇಸರಿ (ಲಯನ್ಸ್ ಕ್ಲಬ್, ಪ್ರಶಸ್ತಿ ಮೈಸೂರು)
* ಸಾಹಿತ್ಯಶ್ರೀ ಪ್ರಶಸ್ತಿ (ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಕರ್ನಾಟಕ)

## ಉಲ್ಲೇಖಗಳು
*.                          

                         ವರ್ಗ:ಕನ್ನಡ ಸಾಹಿತ್ಯ
ಎಂ.ಎಸ್.ವೇದಾ
ಎಂ.ಎಸ್.ವೇದಾ
ದುರ್ಗಸಿಂಹ

"ದುರ್ಗಸಿಂಹ "    ಹಳಗನ್ನಡದ ಪ್ರಮುಖ ಕವಿಗಳಲ್ಲೊಬ್ಬನು. ಈತನ ಕಾಲ ಸುಮಾರು ಕ್ರಿ.ಶ.೧೦೩೦ ಎಂದು ಸಾಹಿತ್ಯ ಚರಿತ್ರಕಾರರ ಅಭಿಪ್ರಾಯವಾಗಿದೆ. **ಕರ್ಣಾಟ ಪಂಚತಂತ್ರ** - ದುರ್ಗಸಿಂಹ ರಚಿಸಿದ ಮಹತ್ವಪೂರ್ಣ ಚಂಪೂ ಕಾವ್ಯ.ಗದ್ಯ ಪದ್ಯಗಳಿಂದ ಕೂಡಿರುವ ಗ್ರಂಥ. ಚಾಲುಕ್ಯ ರಾಜನಾಗಿದ್ದ ಜಗದೇಕಮಲ್ಲ ಬಳಿ ದಂಡನಾಯಕನೂ,ಸಂಧಿವಿಗ್ರಿಹಿಯೂ ಆಗಿದನು  ವಸುಭಾಗಭಟ್ಟನ್ನು ಸಂಸ್ಕೃತದಲ್ಲಿ ರಚಿಸಿದ ಪಂಚತಂತ್ರ ವನ್ನು ಕನ್ನಡಕ್ಕೆ ತಂದವನು.ಇವನ ಗುರು ಶಂಕರಭಟ್ಟ.ಈತ ಇದ್ದದ್ದು ಕಿಸುನಾಡಿನ ಸಯ್ಯಡಿ ಎಂಬ ಅಗ್ರಹಾರದಲ್ಲಿ.ಈತ ತನ್ನ ಪ್ರಭವಿನ ಆಣತಿಯಂತೆ  ಹರಿಹರ ದೇವಾಲಯಗಳನ್ನು ಕಟ್ಟಿಸಿದನು.ಇದು ಐದು ತಂತ್ರಗಳನ್ನು ಕಥೆಗಳ ಮೂಲಕ ಬೋಧಿಸುವ ಚಂಪು ಕಾವ್ಯ ಪಂಚತಂತ್ರ.

## ಬಾಲ್ಯ
ಹುಟ್ಟಿದ ಸ್ಥಳ ಕಿಸುಕಾಡನಾಡು. ಈತ ಹೆಸರುವಾಸಿಯಾಗಿದ್ದ ದುರ್ಗಮಯ್ಯನ ಮೊಮ್ಮಗ. ಕಮ್ಮೆ ಕುಲದ ಸ್ಮಾರ್ತ ಬ್ರಾಹ್ಮಣ. ಗೌತಮ ಗೋತ್ರದವ. ತಂದೆ ಈಶ್ವರಾಚಾರ್ಯ, ತಾಯಿ ರೇವಾಂಬಿಕೆ. ಗುರು ಮಹಾಯೋಗಿ ಶಂಕರಭಟ್ಟ. ಜಗದೇಕಮಲ್ಲನ ಆಸ್ಥಾನದಲ್ಲಿ ಕುಮಾರಸ್ವಾಮಿ ಎಂಬಾತ ತನಗೆ ಸಂಧಿವಿಗ್ರಹಿ ಪದವಿಯನ್ನು ಕೊಡಿಸಿದನೆಂದು ಈತನೇ ತನ್ನ ಗ್ರಂಥದಲ್ಲಿ ಹೇಳಿದ್ದಾನೆ.

ದುರ್ಗಸಿಂಹ ರಾಜತಂತ್ರ ನಿಪುಣನಾಗಿದ್ದನೆಂಬುದರಲ್ಲಿ ಸಂದೇಹವಿಲ್ಲ. ರಾಜ ಜಗದೇಕಮಲ್ಲನ ಆಣತಿಯಂತೆ ತಾನು ಸೈಯಡಿಯಲ್ಲಿ ಹರಿಹರಭವನಗಳನ್ನು ಕಟ್ಟಿಸಿರುವುದಾಗಿಯೂ ತಿಳಿಸಿದ್ದಾನೆ.
## ಕಾವ್ಯ
ಈತನ ಪಂಚತಂತ್ರ ಚಂಪೂರೂಪದಲ್ಲಿದೆ. ಇದರಲ್ಲಿ ಐದು ತಂತ್ರಗಳಿವೆ. ಒಂದೊಂದು ತಂತ್ರಕ್ಕೂ ಒಂದೊಂದು ಅಧ್ಯಾಯವಿದೆ. ಮೊದಲನೆಯ ತಂತ್ರದಲ್ಲಿ ಭೇದ ಪ್ರಕರಣವಿದೆ, ಎರಡನೆಯದರಲ್ಲಿ ಪರೀಕ್ಷಾ ವ್ಯಾವರ್ಣನೆ, ಮೂರನೆಯದರಲ್ಲಿ ವಿಶ್ವಾಸ ಪ್ರಕರಣ,ನಾಲ್ಕನೆಯದರಲ್ಲಿ ವಂಚನಾ ಪ್ರಕರಣ ಮತ್ತೆ ಐದನೆಯರದಲ್ಲಿ ಮಿತ್ರಕಾರ್ಯ ವರ್ಣನೆ ಇವೆ. ಒಂದನೆಯ ಪ್ರಕರಣದಲ್ಲಿ ಎತ್ತಿಗೂ ಸಿಂಹಕ್ಕೂ ಉಂಟಾದ ಗೆಳೆತನವನ್ನು ನರಿ ಮುರಿದ ಕಥೆಯನ್ನೂ ಎರಡನೆಯದರಲ್ಲಿ ಬ್ರಾಹ್ಮಣನೊಬ್ಬ ಮುಂಗುಸಿಯನ್ನು ಕೊಂದ ಕಥೆಯನ್ನೂ ಮೂರನೆಯದರಲ್ಲಿ ಕಾಗೆಗಳು ಗೂಬೆಗಳ ಗುಹೆಯನ್ನು ಸುಟ್ಟ ಕಥೆಯನ್ನೂ ನಾಲ್ಕನೆಯದರಲ್ಲಿ ಕಪಿ ಮೊಸಳೆಯನ್ನು ವಂಚಿಸಿದ ಕಥೆಯನ್ನೂ ಐದನೆಯದರಲ್ಲಿ ಕಾಗೆ, ಆಮೆ, ಸಾರಂಗ ಮತ್ತು ಇಲಿಗಳ ಸ್ನೇಹದ ಕಥೆಯನ್ನೂ ಕಾಣಬಹುದಾಗಿದೆ.

ಕಾವ್ಯದ ಆರಂಭದಲ್ಲಿ ಕವಿ ತ್ರಿಮೂರ್ತಿಗಳನ್ನೂ ಸರಸ್ವತಿ ಚಂದ್ರ ಮನ್ಮಥ ಸೂರ್ಯ ವಿನಾಯಕ ದುರ್ಗಿಯರನ್ನೂ ಸ್ತೋತ್ರ ಮಾಡಿದ್ದಾನೆ. ಅನಂತರ ವಾಲ್ಮೀಕಿ ವ್ಯಾಸ ನೀತಿಶಾಸ್ತ್ರಕಾರರು ಮತ್ತು ಚಂದ್ರಗುಪ್ತನಿಗೆ ರಾಜ್ಯವನ್ನು ಕೊಡಿಸಿದ ನೀತಿವಿದನಾದ ವಿಷ್ಣುಗುಪ್ತ-ಇವರುಗಳನ್ನು ಸ್ತುತಿಸಿದ್ದಾನೆ. ಗುಣಾಢ್ಯ ವರರುಚಿ ಕಾಳಿದಾಸ ಬಾಣ ಭಾರವಿ ಮೊದಲಾದ ಸಂಸ್ಕøತ ಕವಿಗಳನ್ನೂ ಶ್ರೀವಿಜಯ ಕನ್ನಮಯ್ಯ ಚಂದ್ರ ಪೊನ್ನ ಪಂಪ ಗಜಾಂಕುಶ ಕವಿತಾ ವಿಲಸ ಎಂಬ ಕನ್ನಡ ಕವಿಗಳನ್ನೂ ಸ್ಮರಿಸಿದ್ದಾನೆ. ಶ್ರೀ ಮಾದಿರಾಜ ಮುನಿಪುಂಗವರು ತನ್ನ ಗ್ರಂಥವನ್ನು ತಿದ್ದಿಕೊಟ್ಟರೆಂದೂ ಹೇಳಿದ್ದಾನೆ.

ಇದರಲ್ಲಿ 457 ಪದ್ಯಗಳೂ 230 ಶ್ಲೋಕಗಳೂ 48 ಉಪಕಥೆಗಳೂ ಇವೆ. ಚಂಪೂ ರೂಪದಲ್ಲಿದ್ದರೂ ಇದರಲ್ಲಿ ಗದ್ಯವೇ ಹೆಚ್ಚಾಗಿದೆ. ಇಲ್ಲಿ ಬರುವ ಕಥೆಗಳು ಮೃಗಪಕ್ಷಿಗಳಿಗೆ ಸಂಬಂಧಿಸಿದವು. ಇವು ಸ್ವಾರಸ್ಯವಾಗಿರುವುವಲ್ಲದೆ ರಾಜನೀತಿ ವ್ಯವಹಾರ ನೀತಿಗಳನ್ನೂ ಬೋಧಿಸುತ್ತವೆ. ಅಲ್ಲಲ್ಲೇ ಕವಿ ಸೊಗಸಾದ ಅಲಂಕಾರಗಳನ್ನು ಗಾದೆಗಳನ್ನೂ ಬಳಸಿದ್ದಾನೆ. ಈ ಕಥೆಗಳು ಕುತೂಹಲವನ್ನು ಕೆರೆಳಿಸುವಂತಿದ್ದು ಅಬಾಲವೃದ್ಧರಿಗೂ ಮನರಂಜಕವಾಗಿವೆ. ಬ್ರಾಹ್ಮಣ ಸಾಹಿತ್ಯದ ಪ್ರಾಚೀನ ಕವಿಗಳಲ್ಲಿ ದುರ್ಗಸಿಂಹ ಒಬ್ಬನಾಗಿರುವುದರ ಜೊತೆಗೆ ಪ್ರಸಿದ್ಧ ಕವಿಯೂ ಆಗಿದ್ದಾನೆ. ಅನಾಮಿಕ ಕವಿಯೊಬ್ಬನ ಪದ್ಯವೊಂದರಲ್ಲಿ ಈತನನ್ನು ಕನ್ನಡದ ಮಹಾಕವಿಗಳೊಡನೆ ಹೆಸರಿಸಿರುವುದು ಕಂಡುಬರುತ್ತದೆ. ಸೂಕ್ತಿ ಸುಧಾರ್ಣವವನ್ನು ರಚಿಸಿದ ಮಲ್ಲಿಕಾರ್ಜುನ ಈತನ ಗ್ರಂಥದಿಂದ ಕೆಲವು ಪದ್ಯಗಳನ್ನು ಉದ್ಧರಿಸಿ ಬರೆದಿರುವುದು ಈತನ ವಿದ್ವತ್ತಿಗೂ ಈತನಿಗಿದ್ದ ಕೀರ್ತಿಗೂ ಸಾಕ್ಷಿಯಾಗಿದೆ. ಸಾಹಿತ್ಯದ ಮೂಲಕ ಕನ್ನಡದಲ್ಲಿ ರಾಜತಂತ್ರವನ್ನೂ ವ್ಯವಹಾರ ನೀತಿಯನ್ನೂ ಬೋಧಿಸಲು ಹೊರಟ ಕವಿಗಳಲ್ಲಿ ದುರ್ಗಸಿಂಹ ಮೊತ್ತಮೊದಲಿಗ ಎನ್ನಬಹುದು.

## ಕೃತಿಗಳು
* ಕರ್ಣಾಟಕ ಪಂಚತಂತ್ರ

## ಉಲ್ಲೇಖಗಳು 
ವರ್ಗ:ಸಾಹಿತಿಗಳು
ವರ್ಗ:ಹಳಗನ್ನಡ ಕವಿಗಳು
ಕಾಳಿಂಗ ಸರ್ಪ (ಚಲನಚಿತ್ರ)

**ಕಾಳಿಂಗ ಸರ್ಪ**, **ಡಿ.ರಾಜೇಂದ್ರಬಾಬು** ನಿರ್ದೇಶನ ಮತ್ತು **ನಜ್ರೆ ನಾರಾಯಣ್** ನಿರ್ಮಾಪಣ ಮಾಡಿರುವ **೧೯೮೪**ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ *ರಾಜನ್-ನಾಗೇಂದ್ರ* ಸಂಗೀತ ನಿರ್ದೇಶನ ಮಾಡಿದ್ದಾರೆ. *ಅಂಬರೀಶ್* ಮತ್ತು *ಶಂಕರನಾಗ್*  ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

## ಪಾತ್ರವರ್ಗ
*ಶಂಕರನಾಗ್
*ಮಂಜುಳ
*ಜೈಜಗದೀಶ್ 
*ಉಮಾಶಿವಕುಮಾರ್
*ತೂಗುದೀಪ ಶ್ರೀನಿವಾಸ್
*ಅಂಬರೀಶ್
## ಹಾಡುಗಳು
{| class="wikitable sortable "
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| *ಸಂಜೆ ಕೆಂಪು *
| ಎಸ್.ಜಾನಕಿ
|-
| 2
| *ಕೇಳೋ ತಮ್ಮಣ್ಣ*
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ
|-
| 3
| *ಸಿಂಗಾರ ಹೆಣ್ಣ ಕಂಡು*
| ಎಸ್.ಜಾನಕಿ
|-

## ಉಲ್ಲೇಖಗಳು 
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ವರ್ಗ:ಕನ್ನಡ ಚಲನಚಿತ್ರಗಳು
ಮಿತ್ರಾ ವೆಂಕಟ್ರಾಜ್

**ಮಿತ್ರಾ ವೆಂಕಟ್ರಾಜ** ಇವರು ಕುಂದಾಪುರದಲ್ಲಿ ಜನಿಸಿದರು. ಬಿ.ಎಸ್.ಸಿ. ಪದವೀಧರೆಯಾಗಿದ್ದಾರೆ. ಇವರ **ಒಂದು ಒಸಗೆ ಒಯ್ಯುವದರಲ್ಲಿತ್ತು** ಕಥೆಗೆ ದೆಹಲಿಯ ಕಥಾ ಪ್ರಶಸ್ತಿ ದೊರಕಿದೆ. **ಹಕ್ಕಿ ಮತ್ತು ಅವಳು** ಕಥಾಸಂಕಲನಕ್ಕೆ ಎಚ್.ವಿ.ಸಾವಿತ್ರಮ್ಮ ಪ್ರಶಸ್ತಿ ಹಾಗು ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ ಲಭಿಸಿವೆ.

**ಕಥಾಸಂಕಲನಗಳು**
* ರುಕುಮಾಯಿ.
* ಹಕ್ಕಿ ಮತ್ತು ಅವಳು.
* ಮಾಯಾಕದ ಸತ್ಯ.
**ಕಾದಂಬರಿಗಳು**                    
* ಪಾಚಿ ಕಟ್ಟಿದ ಪಾಗಾರ                 
                   
                      
                      

                   ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ಚೆನ್ನಣ್ಣ ವಾಲೀಕಾರ

**ಚೆನ್ನಣ್ಣ ವಾಲೀಕಾರರು** ಕವಿ, ವಿಮರ್ಶಕ, ಸಂಶೋಧಕ, ವಿದ್ವಾಂಸ, ನಾಟಕಗಾರ, ಅಧ್ಯಾಪಕ, ಪ್ರವಾಚಕ, ಕಾದಂಬರಿಗಾರ, ಪ್ರಾಧ್ಯಾಪಕರಾಗಿದ್ದು, ಇದುವರೆವಿಗೂ ಸುಮಾರು ಐವತ್ತಕ್ಕೂ ಹೆಚ್ಚು ಕೃತಿ ಪ್ರಕಟಿಸಿದ್ದಾರೆ.ಚೆನ್ನಣ್ಣ ವಾಲೀಕಾರ ಇವರು ಬರೆದ 1030 ಪುಟಗಳ ಬೃಹತ್ ಪ್ರಾಯೋಗಿಕ ಕಾವ್ಯ 'ವ್ಯೋಮಾವ್ಯೋಮ'. ಮೊದಲ ಪುಟದಿಂದ ಕೊನೆಯ ಪುಟದವರೆಗೆ ಒಂದೇ ವಾಕ್ಯ, ಎಲ್ಲೂ ಪೂರ್ಣವಿರಾಮ, ಅಲ್ಪವಿರಾಮ, ಪ್ರಶ್ನಾರ್ಥಕ ಇತ್ಯಾದಿ ಬಳಸದಿರುವುದು ಇದರ ವಿಶೇಷ ಪ್ರಯೋಗ. ಬಂಡಾಯ ಸಂಘಟನೆಯಲ್ಲಿ ಚೆನ್ನಣ್ಣ ಸಂಪೂರ್ಣವಾಗಿ ತೊಡಗಿಸಿಕೊಂಡವರು. ಅನೇಕ ಸಲ ಸಂಘಟನೆಯ ರಾಜ್ಯ ಸಂಚಾಲಕನಾಗಿ ಅದರ ಮುಂಚೂಣಿ ನಾಯಕನಾಗಿ ಕೆಲಸ ಮಾಡಿದ್ದಾರೆ.

## ಜನನ/ಜೀವನ
ಕನ್ನಡ‌ ಸಾರಸತ್ವಲೋಕದ ಶ್ರೇಷ್ಠ ಕವಿಗಳಲ್ಲಿ ಒಬ್ಬರಾಗಿ ಗುರುತಿಸಿಕೊಂಡಿದ ಚೆನ್ನಣ್ಣ ವಾಲೀಕಾರರು ಗುಲಬರ್ಗಾ ಜಿಲ್ಲೆಯ ಚಿತ್ತಾಪುರ ತಾಲ್ಲೂಕು ಶಂಕರವಾಡ ಗ್ರಾಮದಲ್ಲಿ ಹುಟ್ಟಿದರು.ತಂದೆ ಧೂಳಪ್ಪ ವಾಲೀಕಾರ, ತಾಯಿ ಸಾಬಮ್ಮ. ಇವರು ಕುಸ್ತಿ, ಹಾಡುಗಾರಿಕೆ,ಬಯಲಾಟದ ಒಕ್ಕಲು ಮನೆತನದವರು. ಪ್ರೌಢಶಿಕ್ಷಣದವರೆಗೆ ಶಹಬಾದಲ್ಲಿ, ಗುಲ್ಬರ್ಗಾ ಶರಣ ಬಸವೇಶ್ವರ ಕಲಾ ಕಾಲೇಜಿನಲ್ಲಿ ಬಿ.ಎ. ಪದವಿ, ಕರ್ನಾಟಕ ವಿಶ್ವವಿದ್ಯಾಲಯ ಧಾರವಾಡದಿಂದ ಸ್ನಾತಕೋತ್ತರ ಶಿಕ್ಷಣ ಮತ್ತು ‘ಹೈದರಾಬಾದ್ ಕರ್ನಾಟಕದ ಗ್ರಾಮದೇವತೆಗಳ ಜಾನಪದೀಯ ಅಧ್ಯಯನ’ ಪ್ರಬಂಧ ಮಂಡಿಸಿ ಗಳಿಸಿದ್ದು  ಪಿಎಚ್.ಡಿ ಪದವಿ.

## ವೃತ್ತಿ ಬದುಕು
# ಪದವಿಯ ನಂತರ ಉದ್ಯೋಗಕ್ಕೆ ಸೇರಿದ್ದು ಪ್ರೌಢಶಾಲಾ ಶಿಕ್ಷಕರಾಗಿ ೧೯೬೫-೬೯ರವರೆಗೆ ; 
# ರಾಯಚೂರಿನ ಕಾಲೇಜು ಉಪನ್ಯಾಸಕರಾಗಿ ೧೯೭೧-೭೮ರವರೆಗೆ, 
# ಗುಲಬರ್ಗಾ ವಿಶ್ವವಿದ್ಯಾಲಯದಲ್ಲಿ ೧೯೮೭-೨೦೦೩ರವರೆಗೆ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದ್ದಾರೆ.
## ಮರಣ
ವಾಲೀಕಾರರವರು  ೨೫/೧೧/೨೦೧೯ ನೇ ತಾರೀಖಿನಂದು ನಿಧನ ಹೊಂದಿದರು.

## ನಿಭಾಯಿಸಿದ ಜವಾಬ್ದಾರಿಗಳು
# ಗುಲಬರ್ಗಾ ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಸಂಸ್ಥೆಯ ಅಧ್ಯಕ್ಷರು
# ಅಕಾಡೆಮಿಕ್ ಕೌನ್ಸಿಲ್ ಸದಸ್ಯ
# ಸೆನೆಟ್ ಸದಸ್ಯ
# ಸಿಂಡಿಕೇಟ್ ಸದಸ್ಯ
# ರಾಷ್ಟ್ರೀಯ ಸೇವಾ ಯೋಜನೆಯ ಸಮನ್ವಯಾಕಾರಿ
# ಪ್ರಸಾರಾಂಗದ ನಿರ್ದೇಶಕ.

## ಚೆನ್ನಣ್ಣ ವಾಲೀಕಾರರ ಕೃತಿಗಳು
### ಕವನ ಸಂಕಲನಗಳು
# ಮರದ ಮೇಲಿನ ಗಾಳಿ 
# ಕರಿತೆಲಿ ಮಾನವನ ಜೀಪದ  
# ಹಾಡಕ್ಕಿ ಹಾಗು ಇತರ ಪದಗಳು
# ಬಂಡೆದ್ದ ದಲಿತರ ಬೀದಿ ಹಾಡುಗಳು
# ಧಿಕ್ಕಾರದ ಹಾಡುಗಳು
# ಪ್ಯಾಂಥರ್ ಪದ್ಯಗಳು
#ಕಥನ ಕವನಗಳು
#### ಕೆಲವು ಕವಿತೆಗಳು ಓದು
*ಅವರ ಕೆಲವು ಕವಿತೆಗಳ ಓದು ಇಲ್ಲಿದೆ

### ಮಹಾಕಾವ್ಯ
*'ವ್ಯೋಮಾವ್ಯೋಮ'- ಮಾನಸ ಮಹಾಸಾಗರದ ಪರಮಹಂಸಗಳ ಭೂವ್ಯೋಮದ ಬೃಹದ್‌ಗಾನ.
*ಕವಿ ಚೆನ್ನಣ್ಣ ವಾಲೀಕಾರರ 'ವ್ಯೋಮಾವ್ಯೋಮಾ' ಮಹಾಕಾವ್ಯ ಕನ್ನಡ ಸಾರಸತ್ವಲೋಕದಲ್ಲಿ ವಿಶಿಷ್ಟವಾದ ಗ್ರಂಥವಾಗಿದೆ.
*ಸುನೀತಗಳ ಸುಕಾವ್ಯಾಮೃತ 
*
*
*
*
*
*
*

### ಮಹಾಪ್ರಬಂಧ
* ‘ಹೈದರಾಬಾದ್ ಕರ್ನಾಟಕದ ಗ್ರಾಮದೇವತೆಗಳ ಜಾನಪದೀಯ ಅಧ್ಯಯನ’

### ಕಥಾಸಂಕಲನ
# ಕಪ್ಪು ಕಥೆಗಳು, 
# ಕುತ್ತದಲ್ಲಿ ಕುದ್ದವರ ಕಥೆಗಳು, 
# ಹೆಪ್ಪುಗಟ್ಟಿದ ಸಮುದ್ರ

### ನಾಟಕಗಳು
# ಟೊಂಕದ ಕೆಳಗಿನ ಜನ, 
# ಅಗ್ನಿರಾಜ, 
# ತಲೆ ಹಾಕುವವರು, 
# ಕೂಸಿನ ಕಂಡಿರಾ, 
# ಅವಿವೇಕಿ ರಾಜನ ಕಥೆ, 
# ಜೋಗತಿ.

### ಕಾದಂಬರಿ
# ಒಂದು ಹೆಣ್ಣಿನ ಒಳಜಗತ್ತು, 
# ಕೋಟೆಬಾಗಿಲು, 
# ಹುಲಿಗೆಮ್ಮ, 
# ಗ್ರಾಮಭಾರತ, 
# ಬೆಳ್ಯ.

### ಡೆಪ್ಪಿನಾಟಗಳು
* ಚೆನ್ನಣ್ಣ ವಾಲೀಕಾರರ ಆರು ಡೆಪ್ಪಿನಾಟಗಳು.

## ಪ್ರಶಸ್ತಿಗಳು
# ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ, 
# ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ,
# ರಾಜ್ಯ ನಾಟಕ ಅಕಾಡಮಿ ಪ್ರಶಸ್ತಿ.
# ಸಂಗೊಳ್ಳಿ ರಾಯಣ್ಣ ಪ್ರಶಸ್ತಿ. 
# ವಿಶ್ವೇಶ್ವರಯ್ಯ ತಾಂತ್ರಿಕ ಪ್ರಶಸ್ತಿ

## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತ್ಯ
ಚೆನ್ನಣ್ಣ ವಾಲೀಕಾರ
ಮುಮ್ತಾಜ ಬೇಗಮ್

**ಮುಮ್ತಾಜ ಬೇಗಮ್** (ಡಿಸೆಂಬರ್ 21, 1948 - ಏಪ್ರಿಲ್ 6, 2021) ಇವರು ದಕ್ಷಿಣ ಕನ್ನಡ ಜಿಲ್ಲೆಯ **ಮುಲ್ಕಿ**ಯ **ವಿಜಯ ಕಾಲೇಜಿ**ನಿಂದ ಪದವಿ ಪಡೆದು ಕೆಲ ಕಾಲ ಸುಧಾ ವಾರಪತ್ರಿಕೆಯಲ್ಲಿ ಸಹಸಂಪಾದಕರಾಗಿ ಸೇವೆ ಸಲ್ಲಿಸಿದ್ದಾರೆ.ಕತಾರಿನ ಬ್ಯಾಂಕ ಒಂದರಲ್ಲಿ ಕೆಲ ವರ್ಷ ನೌಕರಿ ಮಾಡಿದ್ದಾರೆ.  ಕನ್ನಡದ ಪ್ರಮುಖ ಲೇಖಕಿ ಮತ್ತು ಸಮಾಜ ಸೇವಕಿ. ಕರ್ನಾಟಕ ಮುಸ್ಲಿಂ ಲೇಖಕರ ಸಂಘದ 2019ನೇ ಸಾಲಿನ ಮುಸ್ಲಿಂ ಸಾಹಿತ್ಯ ಪ್ರಶಸ್ತಿ ಪುರಸ್ಕೃತರು.

## ಜನನ ಮತ್ತು ಆರಂಭಿಕ ಜೀವನ 
ಮುಮ್ತಾಜ್ ಬೇಗಮ್ ಅವರು ಡಿಸೆಂಬರ್ 21, 1948 ರಂದು ಜನಿಸಿದರು. ಅವರ ತಾಯಿ ಫಾತಿಮಾ ಬೇಗಂ, ಕಾರ್ಕಳದ ಕನ್ನಡ ಶಾಲೆಯಲ್ಲಿ ಶಿಕ್ಷಣ ಪಡೆದು ಉಡುಪಿಯ ಶಿಕ್ಷಕರ ತರಬೇತಿ ಕಾಲೇಜಿನಲ್ಲಿ ಶಿಕ್ಷಕಿಯಾದವರು. ತಂದೆ ಮಹಮ್ಮದ್ ಇಶಾಕ್ ಸೈನ್ಯದಲ್ಲಿ ಸೇವೆ ಸಲ್ಲಿಸಿದವರು. ಮುಮ್ತಾಜ್ ಬೇಗಮ್ ಅವರು ಕಾರ್ಕಳ ಮತ್ತು ಮುಲ್ಕಿ ಕಿಲ್ಪಾಡಿಯಲ್ಲಿ ಬೆಳೆದರು.

## ಶಿಕ್ಷಣ ಮತ್ತು ವೃತ್ತಿ 
ಖತಾರ್‌ನಲ್ಲಿರುವ ಯುನೆಸ್ಕೊದ ಆರ್ಥಿಕ ಹಾಗೂ ಆಡಳಿತ ಸಹಾಯಕರಾಗಿ, ದುಬೈನ ಅಲ್ ಮೀರ್ ಸಂಸ್ಥೆ ಮತ್ತು ಫ್ಯೂಜಿ ಗಾರ್ಮೆಂಟ್ಸ್'ನ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದ ಅವರು, ಮುಲ್ಕಿಯ ಕಾನ್ವೆಂಟ್ ಮತ್ತು ಸರ್ಕಾರಿ ಜೂನಿಯರ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದು, ಮುಲ್ಕಿ ವಿಜಯ ಕಾಲೇಜಿನಲ್ಲಿ ಪದವಿ ಪಡೆದರು, ಕರ್ನಾಟಕ ಸಾಹಿತ್ಯ ಅಕಾಡೆಮಿ ಮತ್ತು ಕರಾವಳಿ ಲೇಖಕಿ ಮತ್ತು ವಾಚಕಿಯರ ಸಂಘದ ಸಕ್ರಿಯ ಸದಸ್ಯರಾಗಿದ್ದು, ಉಡುಪಿ ಜಿಲ್ಲಾ ಗ್ರಾಹಕರ ವ್ಯಾಜ್ಯ ಪರಿಹಾರ ವೇದಿಕೆಯಲ್ಲಿ ಐದು ವರ್ಷ ಸೇವೆ ಸಲ್ಲಿಸಿ, 2017 ರಿಂದ 2019ರವರೆಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಸದಸ್ಯರಾಗಿದ್ದರು.

## ಸಾಹಿತ್ಯ ಕೃತಿಗಳು 
* ಅವ್ಯಕ್ತ (ಕಥಾ ಸಂಕಲನ) 
* ಅಂಕುರ (ಕಥಾ ಸಂಕಲನ)
* ಪರದೇಶಿ (ಧಾರವಾಹಿ)
* ವರ್ತುಲ (ಕಾದಂಬರಿ)
* ಬಂದಳಿಕೆ (ಕಾದಂಬರಿ)
* ಚಿಂಪಿ (ಮಕ್ಕಳ ಸಾಹಿತ್ಯ)
* ಸರ್ವ ಋತುಗಳೂ ನಿನಗಾಗಿ (ಕವನ ಸಂಕಲನ)
* ಸ್ವಾತಂತ್ರ್ಯದ ಕಹಳೆ (ಕೃತಿ)
* ಸೂರ್ಯಾಸ್ತ (ಕೃತಿ)
* ಟು ದಿ ಅನ್‌ನೌನ್ ಡೆಸ್ಟಿನೇಶನ್ - ***To The Unknown Destination*** (ಇಂಗ್ಲಿಷ್ ಕಾದಂಬರಿ)
* ನೀನೊಂದು ಮರೆಯಲಾಗದ ನೆನಪು (ಕಥಾ ಸಂಕಲನ)
* ಕಾಲನ ಕೈಯ ನಕ್ಷೆ(ಕವನ ಸಂಕಲನ)
* ಅಳಿದುಳಿದ ಕತೆಗಳು(ಕಥಾ ಸಂಕಲನ)
* ಸ್ವರ್ಗಕ್ಕೆ ದಾರಿ(ಕಾದಂಬರಿ)

## ಪ್ರಶಸ್ತಿಗಳು 
* ಕರ್ನಾಟಕ ಮುಸ್ಲಿಂ ಲೇಖಕರ ಸಂಘದ 2019ನೇ ಸಾಲಿನ ಮುಸ್ಲಿಂ ಸಾಹಿತ್ಯ ಪ್ರಶಸ್ತಿ
* ಅತ್ತಿಮಬ್ಬೆ ಪ್ರಶಸ್ತಿ
* ಚೆನ್ನಶ್ರೀ ಪ್ರಶಸ್ತಿ
* ಕಿತ್ತೂರ ರಾಣಿ ಚೆನ್ನಮ್ಮ ಪ್ರಶಸ್ತಿ
* ಬಸವ ಜ್ಯೋತಿ ಪ್ರಶಸ್ತಿ
* ಹಿರಿಯ ನಾಗರಿಕರ ಸಾಹಿತ್ಯ ಸಾಧಕಿ ಪ್ರಶಸ್ತಿ
* ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ
* ಕನ್ನಡ ಸಾಹಿತ್ಯ ಪರಿಷತ್ ದತ್ತಿ ಪ್ರಶಸ್ತಿ

## ನಿಧನ 
ಮುಮ್ತಾಜ್ ಬೇಗಮ್ ಅವರು ಏಪ್ರಿಲ್ 6, 2021 ರಂದು ಕೋವಿಡ್-19 ಸಾಂಕ್ರಾಮಿಕದಿಂದ ನಿಧನರಾದರು.

## ಉಲ್ಲೇಖಗಳು 
ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವೀರೇಂದ್ರ ಸಿಂಪಿ

ವೀರೇಂದ್ರ ಸಿಂಪಿಯವರು ಪ್ರಸಿದ್ಧ ಪ್ರಬಂಧಕಾರರು, ಜಾನಪದ ವಿದ್ವಾಂಸರು, ಲೇಖಕರು ಹಾಗೂ ಸಾಹಿತಿಗಳು.

## ಪರಿಚಯ
ವೀರೇಂದ್ರ ಸಿಂಪಿಯವರು ಹುಟ್ಟಿದ್ದು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಚಡಚಣ ಎಂಬಲ್ಲಿ ೧೯೩೮ ರಂದು. ತಂದೆ ಪ್ರಸಿದ್ಧ ಜಾನಪದ ತಜ್ಞ ಸಿಂಪಿ ಲಿಂಗಣ್ಣ, ತಾಯಿ ಸೊಲಬವ್ವ. ಪ್ರಾರಂಭಿಕ ಶಿಕ್ಷಣ ಚಡಚಣ. ಕಾಲೇಜು ಶಿಕ್ಷಣ ವಿಜಯಪುರದ ವಿಜಯಾ ಕಾಲೇಜಿನಿಂದ ಬಿ.ಎ. ಪದವಿ. ಕರ್ನಾಟಕ ವಿಶ್ವವಿದ್ಯಾಲಯದಿಂದ ಎಂ.ಎ. ಪದವಿ ೧೯೬೨ರಲ್ಲಿ.

ಉದ್ಯೋಗ ಪ್ರಾರಂಭಿಸಿದ್ದು ಬಿ.ವಿ. ಭೂಮರೆಡ್ಡಿ ಕಾಲೇಜಿನಲ್ಲಿ ಇಂಗ್ಲಿಷ್ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ೧೯೯೯ರಲ್ಲಿ ನಿವೃತ್ತಿ. ನಿವೃತ್ತಿಯ ನಂತರವೂ ಚಿದಂಬರ ಶಿಕ್ಷಣ ಸಂಸ್ಥೆಯಲ್ಲಿ ಪ್ರಾಚಾರ‍್ಯರಾಗಿ ನಾಲ್ಕು ವರ್ಷ ಸೇವೆ.

## ಸಾಹಿತ್ಯ
ಹೈಸ್ಕೂಲಿನಲ್ಲಿದ್ದಾಗಲೇ ಸಾಹಿತ್ಯ ರಚನೆಯ ಹುಚ್ಚು. ‘ಖೊಟ್ಟಿ ನಾಣ್ಯ’ ಎಂಬ ಕಥೆ ‘ಸಂಗಮ’ ಕೈ ಬರಹದ ಪತ್ರಿಕೆಯಲ್ಲಿ ಪ್ರಕಟಿತ. ಏಕಲವ್ಯ ಎಂಬ ಹಿಂದಿ ನಾಟಕವನ್ನು ಕನ್ನಡಕ್ಕೆ ಅನುವಾದ. ಇಂದಿನ ವಿದ್ಯಾರ್ಥಿಗಳಲ್ಲಿ ‘ಅಸಂತೋಷವೇಕೆ?’ ಪ್ರಬಂಧ ಬರೆದು ಅಂತರ ಕಾಲೇಜು ಸ್ಪರ್ಧೆಯಲ್ಲಿ ಪಡೆದ ಬಹುಮಾನ.

ಇಂಗ್ಲಿಷ್ ಪ್ರಾಧ್ಯಾಪಕರಾದರೂ ಬರೆದದ್ದೆಲ್ಲಾ ಕನ್ನಡದಲ್ಲೆ. ಪ್ರಮುಖ ಪ್ರಬಂಧ ಬರಹಗಾರರು. ಅಂಕಣಕಾರರೆಂದೇ ಪ್ರಸಿದ್ಧಿ. ಪ್ರಬಂಧ ಸಂಕಲನಗಳು-ಕಾಗದದ ಚೂರು, ಭಾವ ಮೈದುನ, ಸ್ವಚ್ಛಂದ ಮನದ ಸುಳಿಗಾಳಿ, ಪರಸ್ಪರ ಸ್ಪಂದನ, ಲಲಿತ ಪ್ರಬಂಧಗಳು, ಆಯ್ದ ಲಲಿತ ಪ್ರಬಂಧಗಳು. ಸಂಪಾದಿತ-ಚನ್ನಬಸವಣ್ಣನವರ ವಚನಗಳು, ಬೀದರ ಜಿಲ್ಲಾ ದರ್ಶನ, ಬೀದರ ಜಿಲ್ಲಾ ಸ್ವಾತಂತ್ರ್ಯ ಹೋರಾಟಗಾರರು, ಅಂಕಣ ಬರಹ/ವೈಚಾರಿಕ ಲೇಖನಗಳು- ಜೀವನವೆಂದರೇನು ? ಸುಖಸಾಧನ, ಬಣ್ಣಗಾರಿಕೆ, ಯೋಗಾರಂಭ. ವಿಮರ್ಶೆ/ಸಮೀಕ್ಷೆ-ಕನ್ನಡದಲ್ಲಿ ಲಲಿತ ಪ್ರಬಂಧಗಳು, ಗಾಯ್ ಡಿ ಮೊಪಾಸನ ಕಥೆಗಳು, ಸಿಂಪಿ ಲಿಂಗಣ್ಣನವರ ಸಾಹಿತ್ಯ, ಇಂಡಿ ತಾಲ್ಲೂಕ ದರ್ಶನ. ಜೀವನಚರಿತ್ರೆ-ಮಾಸ್ತಿ ವೆಂಕಟೇಶ ಅಯ್ಯಂಗಾರ್, ಆಯ್ದಕ್ಕಿ ಮಾರಯ್ಯ, ಮಾದಾರ ಚೆನ್ನಯ್ಯ, ಚನ್ನಬಸವಣ್ಣ, ಆರ್.ವಿ. ಬೀಡಪ್, ಹತ್ತು ಪಾಶ್ಚಾತ್ಯ ಕಾದಂಬರಿಕಾರರು.

## ಪ್ರಶಸ್ತಿ
ಹಲವಾರು ಗೌರವ ಪ್ರಶಸ್ತಿಗಳ ಗರಿ. ಭಾವಮೈದುನ ಲಲಿತ ಪ್ರಬಂಧಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಬಹುಮಾನ, ಸ್ವಚ್ಛಂದ ಮನದ ಸುಳಿಗಾಳಿ ಪ್ರಬಂಧ ಸಂಕಲನವು ಕರ್ನಾಟಕ ವಿಶ್ವವಿದ್ಯಾಲಯ, ಶಿವಾಜಿ ವಿಶ್ವವಿದ್ಯಾಲಯ, ಗುಲಬರ್ಗಾ ವಿಶ್ವವಿದ್ಯಾಲಯಗಳಲ್ಲಿ ಮೊದಲ ಬಿ.ಎ. ಪಠ್ಯವಾಗಿ ಆಯ್ಕೆ. ಪರಿಸರ ಸ್ಪಂದನಕ್ಕೆ ಗುಲಬರ್ಗಾ ವಿ.ವಿ.ದ ಬಹುಮಾನ, ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ, ಬಿಜಪುರ, ಬೀದರ ಜಿಲ್ಲಾ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ಮುಂತಾದುವು.

## ಬಾಹ್ಯ ಕೊಂಡಿಗಳು
* ವೀರೇಂದ್ರ ಸಿಂಪಿಯವರ ಕೃತಿಗಳನ್ನು ಇಲ್ಲಿ ಪ್ರಕಟಿಸಲಾಗಿದೆ 

ವರ್ಗ:ಸಾಹಿತಿಗಳು